EUR-Lex - 31996L0098 - FI\nNeuvoston direktiivi N:o 96/98/EY, annettu 20 päivänä joulukuuta 1996, laivavarusteista\nVirallinen lehti nro L 046 , 17/02/1997 s. 0025 - 0056\nNEUVOSTON DIREKTIIVI N:o 96/98/EY,\nannettu 20 päivänä joulukuuta 1996,\n(1) yhteisen liikennepolitiikan puitteissa on toteutettava lisätoimenpiteitä turvallisuuden varmistamiseksi merikuljetusalalla,\n(2) yhteisö on vakavasti huolissaan merionnettomuuksista ja erityisesti niistä, joista aiheutuu ihmishengen menetyksiä ja jäsenvaltioiden merien ja rannikoiden pilaantumista,\n(3) merionnettomuuksien vaaraa voidaan tehokkaasti vähentää yhteisillä standardeilla, jotka takaavat aluksilla olevien varusteiden toiminnan korkean turvallisuustason; testausstandardeilla ja testausmenetelmillä voidaan suuressa määrin vaikuttaa varusteiden toimivuuteen tulevaisuudessa,\n(4) kansainvälisissä yleissopimuksissa vaaditaan lippuvaltioita varmistamaan, että aluksilla olevat varusteet ovat tiettyjen turvallisuusvaatimusten mukaisia, sekä antamaan asianmukaiset todistukset; kansainväliset standardointielimet ja Kansainvälinen merenkulkujärjestö (IMO) ovat kehittäneet tätä tarkoitusta varten tietyntyyppisille laivavarusteille testausstandardeja; kansalliset testausstandardit, joiden avulla kansainvälisiä standardeja pannaan täytäntöön, jättävät harkintavaltaa todistuksia myöntäville viranomaisille, joiden pätevyystaso ja kokemus vaihtelevat; tämä johtaa siihen, että toimivaltaisten kansallisten viranomaisten asianmukaisten kansainvälisten turvallisuusstandardien mukaisiksi hyväksymien tuotteiden turvallisuustaso vaihtelee ja että jäsenvaltiot ovat hyvin vastahakoisia hyväksymään ilman lisätarkastusta oman lippunsa alla purjehtiviin aluksiin toisen jäsenvaltion hyväksymiä varusteita,\n(5) on vahvistettava yhteiset säännöt, joilla poistetaan kansainvälisten standardien soveltamisessa esiintyvät erot; näiden yhteisten sääntöjen avulla voidaan poistaa varusteiden hyväksymiseen liittyvät turhat kustannukset ja hallinnolliset menettelyt, parantaa yhteisön merenkulun toimintaolosuhteita ja kilpailuasemaa ja poistaa kaupan teknisiä esteitä varusteeseen kiinnitetyn vaatimustenmukaisuusmerkin ansiosta,\n(6) merenkulun turvallisuutta koskevasta yhteisestä politiikasta 8 päivänä kesäkuuta 1993 annetussa päätöslauselmassa (4) neuvosto kehottaa komissiota tekemään ehdotuksia IMO-standardien käyttöönoton yhdenmukaistamisesta ja laivavarusteiden hyväksymismenettelyistä,\n(7) toiminta yhteisön tasolla on ainoa mahdollinen tapa toteuttaa tämä yhdenmukaistaminen, sillä itsenäisesti tai kansainvälisten järjestöjen kautta toimimalla jäsenvaltiot eivät saavuta yhtenäistä varusteiden turvallisuustasoa,\n(8) neuvoston direktiivi on asianmukainen oikeudellinen keino, sillä sen avulla luodaan puitteet kansainvälisten testausstandardien yhtenäiselle ja pakolliselle soveltamiselle jäsenvaltioissa,\n(10) useilla eri direktiiveillä varmistetaan vapaa liikkuvuus tietyille tuotteille, joita voidaan käyttää muun muassa laivavarusteina, mutta ne eivät koske jäsenvaltioiden varusteille asianmukaisten kansainvälisten yleissopimusten mukaisesti myöntämiä todistuksia; tämän vuoksi aluksille sijoitettavia varusteita koskevat yksinomaan uudet yhteiset säännöt,\n(11) uusia testausstandardeja on annettava ja mieluummin kansainvälisellä tasolla niille varusteille, joista standardeja ei vielä ole tai ne eivät ole riittävän yksityiskohtaisia,\n(12) jäsenvaltioiden on varmistettava, että ilmoitetut laitokset, jotka arvioivat varusteiden testausstandardien mukaisuuden, ovat riippumattomia, tehokkaita ja ammatillisesti päteviä hoitamaan tehtävänsä,\n(13) kansainvälisten testausstandardien mukaisuus voidaan parhaiten todistaa teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22 päivänä heinäkuuta 1993 annetussa neuvoston päätöksessä 93/465/ETY (5) säädettyjä vaatimustenmukaisuuden arviointimenettelyjä käyttäen,\n(14) tällä direktiivillä ei rajoiteta lippuvaltion viranomaisille kansainvälisissä yleissopimuksissa myönnettyä oikeutta suorittaa toiminnallisia käyttökokeita aluksissa, joille tämä lippuvaltio on myöntänyt turvallisuuskirjan, edellyttäen, että näissä testeissä ei toisteta vaatimustenmukaisuuden arviointimenettelyjä,\n(15) tämän direktiivin soveltamisalaan kuuluvissa varusteissa on yleensä oltava merkki, joka osoittaa varusteen olevan tämän direktiivin vaatimusten mukainen,\n(16) jäsenvaltiot voivat tietyissä tapauksissa toteuttaa väliaikaisia toimenpiteitä vaatimustenmukaisuusmerkillä varustettujen varusteiden käytön rajoittamiseksi tai kieltämiseksi,\n(17) sellaisten varusteiden käyttö, joissa ei ole vaatimustenmukaisuusmerkkiä, voidaan poikkeuksellisissa olosuhteissa sallia, ja\n(18) tätä direktiiviä muutettaessa on noudatettava yksinkertaistettua menettelyä, johon osallistuu sääntelykomitea,\nTämän direktiivin tarkoituksena on parantaa merenkulun turvallisuutta ja ehkäistä merien pilaantumista soveltamalla yhdenmukaisesti niitä asiaa koskevia kansainvälisiä oikeudellisia asiakirjoja, jotka koskevat liitteessä A lueteltuja sellaisille aluksille sijoitettavia varusteita, joille jäsenvaltiot myöntävät itse tai niiden puolesta myönnetään turvallisuuskirjat kansainvälisten yleissopimusten mukaisesti, sekä varmistaa kyseisten varusteiden vapaa liikkuvuus yhteisössä.\na) `vaatimustenmukaisuuden arviointimenettelyillä` tämän direktiivin 10 artiklassa ja liitteessä B säädettyjä menettelyjä;\nb) `varusteilla` liitteissä A.1 ja A.2 lueteltuja varusteita, joiden on kansainvälisten oikeudellisten asiakirjojen mukaisesti oltava aluksella käytössä tai jotka vapaaehtoisesti sijoitetaan alukselle käytettäviksi, ja joilla kansainvälisten oikeudellisten asiakirjojen mukaisesti on oltava lippuvaltion viranomaisten hyväksyntä;\nc) `radioliikennelaitteilla` vuoden 1974 SOLAS-yleissopimuksen IV luvussa, sellaisena kuin se on muutettuna vuonna 1988 maailmanlaajuisen merihätä- ja turvallisuusjärjestelmän (GMDSS) osalta, vaadittuja laitteita sekä saman yleissopimuksen III/6.2.1 säännön edellyttämää kaksisuuntaista VHF-radiopuhelinta;\nd) `kansainvälisillä yleissopimuksilla`\n- vuoden 1966 kansainvälistä lastiviivayleissopimusta (LL-66),\n- vuoden 1972 yleissopimusta kansainvälisistä säännöistä yhteentörmäämisen ehkäisemiseksi merellä (COLREG),\n- vuoden 1973 kansainvälistä yleissopimusta alusten aiheuttaman meren pilaantumisen ehkäisemisestä (MARPOL),\n- vuoden 1974 kansainvälistä yleissopimusta ihmishengen turvallisuudesta merellä (SOLAS)\nsekä niiden pöytäkirjoja ja muutoksia, jotka ovat voimassa tämän direktiivin antamispäivänä;\ne) `kansainvälisillä oikeudellisilla asiakirjoilla` asiaa koskevia kansainvälisiä yleissopimuksia ja asiaa koskevia Kansainvälisen merenkulkujärjestön (IMO) päätöslauselmia ja kiertokirjeitä sekä asiaa koskevia kansainvälisiä testausstandardeja;\nf) `merkillä` jäljempänä 11 artiklassa tarkoitettua ja liitteessä D esitettyä tunnusta;\ng) `ilmoitetulla laitoksella` jäsenvaltion toimivaltaisen kansallisen viranomaisen 9 artiklan mukaisesti nimeämää laitosta;\nh) `alukseen sijoitetulla` alukseen asennettua tai sijoitettua varustetta;\ni) `turvallisuuskirjoilla` jäsenvaltioiden antamia tai niiden puolesta annettuja kansainvälisten yleissopimusten mukaisia todistuksia;\nj) `aluksella` kansainvälisten yleissopimusten soveltamisalaan kuuluvia aluksia, lukuun ottamatta sota-aluksia;\nk) `yhteisön aluksella` alusta, jolle jäsenvaltio myöntää tai sen puolesta myönnetään turvallisuuskirjat kansainvälisten yleissopimusten nojalla. Tähän määritelmään eivät sisälly tapaukset, joissa jäsenvaltion viranomaiset myöntävät alukselle todistuskirjan kolmannen maan viranomaisen pyynnöstä;\nl) `uudella aluksella` alusta, jonka köli on laskettu tai joka on vastaavassa rakennusvaiheessa tämän direktiivin voimaantulopäivänä tai sen jälkeen. Tässä määritelmässä vastaavalla rakennusvaiheella tarkoitetaan vaihetta, jossa:\ni) määrätyksi alukseksi tunnistettava rakentaminen alkaa ja\nii) kyseisen aluksen kokoaminen on aloitettu ja se käsittää vähintään 50 tonnia tai yhden prosentin kaikkien rakennusaineiden arvioidusta kokonaismäärästä pienemmän luvun mukaisesti;\nm) `vanhalla aluksella` alusta, joka ei ole uusi alus;\n- Kansainvälisen merenkulkujärjestön (IMO),\n- Kansainvälisen standardisointijärjestön (ISO),\n- Kansainvälisen sähkötekniikan toimikunnan (IEC),\n- Euroopan standardointikomitean (CEN),\n- Euroopan sähkötekniikan standardointikomitean (CENELEC),\n- Euroopan telealan standardointilaitoksen (ETSI)\nlaatimia, tämän direktiivin antamispäivänä voimassa olevia standardeja, jotka on laadittu asianmukaisten kansainvälisten yleissopimusten ja Kansainvälisen merenkulkujärjestön asianmukaisten päätöslauselmien ja kiertokirjeiden mukaisesti testausmenetelmien ja testaustulosten määrittelemiseksi, mutta ainoastaan siinä muodossa kuin ne on esitetty liitteessä A;\no) `tyyppihyväksynnällä` asianmukaisten testausstandardien mukaisesti suoritettavia varusteen arviointimenettelyjä ja asianmukaisen todistuksen antamista.\n1. Tätä direktiiviä sovelletaan varusteisiin, joita käytetään:\na) uudella yhteisön aluksella riippumatta siitä, onko alus rakennusvaiheessa yhteisön alueella;\nb) vanhalla yhteisön aluksella,\n- jossa ei aiemmin ollut kyseistä varustetta tai\n- jossa aiemmin ollut varuste uusitaan, jollei kansainvälisistä yleissopimuksista muuta johdu,\nriippumatta siitä, onko alus yhteisön alueella silloin, kun varuste sijoitetaan alukseen.\n2. Tätä direktiiviä ei sovelleta varusteisiin, jotka on jo sijoitettu alukseen tämän direktiivin tullessa voimaan.\n3. Sen estämättä, että 1 kohdassa tarkoitetut varusteet voivat vapaan liikkuvuuden osalta kuulua muiden kuin tämän direktiivin soveltamisalaan, ja erityisesti sähkömagneettista yhteensopivuutta koskevan jäsenvaltion lainsäädännön lähentämisestä 3 päivänä toukokuuta 1989 annetun neuvoston direktiivin 89/336/ETY (6) ja henkilösuojaimia koskevan jäsenvaltioiden lainsäädännön lähentämisestä 21 päivänä joulukuuta annetun neuvoston direktiivin 89/686/ETY (7) soveltamisalaan, kyseisiin varusteisiin on sovellettava ainoastaan tämän direktiivin säännöksiä muita tätä tarkoitusta varten annettuja direktiivejä huomioon ottamatta.\nJokaisen jäsenvaltion tai sen puolesta toimivan laitoksen on asiaa koskevia turvallisuuskirjoja myöntäessään tai uusiessaan varmistettava, että varusteet yhteisön aluksilla, joille se on turvallisuuskirjat myöntänyt, ovat tämän direktiivin vaatimusten mukaisia.\n1. Liitteessä A.1 lueteltujen varusteiden, jotka on sijoitettu yhteisön alukseen 20 artiklan 1 kohdan toisessa alakohdassa tarkoitettuna päivänä tai sen jälkeen, on täytettävä tässä liitteessä tarkoitetuissa kansainvälisissä oikeudellisissa asiakirjoissa esitetyt niihin sovellettavat vaatimukset.\n2. Varusteiden yhdenmukaisuus sovellettavien kansainvälisten yleissopimusten ja IMO:n asiaa koskevien päätöslauselmien ja kiertokirjeiden vaatimusten kanssa on todistettava yksinomaan liitteessä A.1 tarkoitettujen asianmukaisten testausstandardien ja vaatimustenmukaisuuden arviointimenettelyjen mukaisesti. Niiden liitteessä A.1 lueteltujen varusteiden osalta, joille annetaan sekä IEC- että ETSI-testausstandardit, nämä standardit ovat vaihtoehtoisia ja valmistaja tai hänen yhteisöön sijoittautunut edustajansa voi valita, kumpaa niistä käytetään.\n3. Liitteessä A.1 lueteltuja ja ennen 1 kohdassa tarkoitettua päivää valmistettuja varusteita voidaan myös saattaa markkinoille ja sijoittaa yhteisön alukseen, jolle jäsenvaltio on myöntänyt itse tai sen puolesta on myönnetty todistuskirjat kansainvälisten yleissopimusten mukaisesti, kahden vuoden ajan kyseisestä päivästä alkaen, jos ne on valmistettu kyseisen jäsenvaltion alueella ennen tämän direktiivin antamispäivää voimassa olleiden tyyppihyväksyntämenettelyjen mukaisesti.\n1. Jäsenvaltiot eivät saa kieltää liitteessä A.1 tarkoitettujen merkillä varustettujen tai muilla perusteilla tämän direktiivin säännösten mukaisten varusteiden markkinoille saattamista tai sijoittamista yhteisön alukseen eivätkä kieltäytyä myöntämästä tai uusimasta niihin liittyviä turvallisuuskirjoja.\n2. Ennen asianmukaisen turvallisuuskirjan myöntämistä toimivaltaisen viranomaisen on myönnettävä radiolupa kansainvälisen radio-ohjesäännön mukaisesti.\n1. Yhteisö esittää tämän direktiivin voimaantulopäivän jälkeen joko IMO:lle tai Euroopan standardointijärjestöille pyynnön laatia standardit, yksityiskohtaiset testausstandardit mukaan lukien, liitteessä A.2 luetelluille varusteille.\n2. Tämän 1 kohdassa tarkoitetun pyynnön tekee:\n- neuvoston puheenjohtajavaltio ja komissio, jos se esitetään IMO:lle,\n- komissio teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetun neuvoston direktiivin 83/189/ETY (8)mukaisesti, jos se esitetään Euroopan standardointijärjestöille. Komission antamien tehtävien tarkoituksena on kansainvälisten standardien kehittäminen eurooppalaisten ja vastaavia tehtäviä hoitavien kansainvälisten elinten välisillä yhteistyömenettelyillä.\n3. Jäsenvaltioiden on pyrittävä kaikin tavoin varmistamaan, että kansainväliset järjestöt IMO mukaan lukien ottavat viipymättä tehtäväkseen näiden standardien kehittämisen.\n4. Komissio valvoo testausstandardien kehittämistä säännöllisesti.\n5. Jos kansainväliset järjestöt IMO mukaan lukien eivät kohtuullisessa ajassa saa hyväksyttyä tai kieltäytyvät hyväksymästä asianmukaisia testausstandardeja jollekin erityiselle varusteelle, Euroopan standardointijärjestöjen työhön perustuvia standardeja voidaan hyväksyä 18 artiklassa tarkoitetun menettelyn mukaisesti.\n6. Kun 1 tai 5 kohdassa tarkoitetut testausstandardit tapauksen mukaan joko hyväksytään tai tulevat voimaan tietylle varusteelle, kyseinen varuste voidaan siirtää liitteestä A.2 liitteeseen A.1 jäljempänä olevassa 18 artiklassa säädetyn menettelyn mukaisesti, ja kyseisestä siirtopäivästä alkaen siihen sovelletaan 5 artiklan säännöksiä.\n1. Jos minkä tahansa lipun alla purjehtiva uusi alus, jota ei ole rekisteröity mihinkään jäsenvaltioon, aiotaan siirtää jäsenvaltion rekisteriin, vastaanottavan jäsenvaltion on siirtovaiheessa tarkastettava alus varmistaakseen, että aluksen varusteiden tosiasiallinen kunto on sen turvallisuuskirjojen mukainen ja että varusteet ovat joko tämän direktiivin mukaisia ja merkillä varustettuja tai kyseisen jäsenvaltion viranomaiset katsovat niiden vastaavan tämän direktiivin mukaisesti tyyppihyväksyttyjä varusteita.\n2. Jos varusteissa ei ole merkkiä tai jos kyseiset viranomaiset eivät pidä varusteita vastaavina, ne on vaihdettava.\n3. Jäsenvaltio myöntää tämän artiklan mukaisesti vastaaviksi katsotuille varusteille todistuskirjan, jota on aina säilytettävä varusteen mukana ja johon sisältyy lippujäsenvaltion myöntämä lupa varusteen sijoittamisesta alukseen sekä varusteen käyttöön liittyvät mahdolliset rajoitukset tai määräykset.\n4. Radioliikennelaitteiden osalta lippuvaltion viranomaisten on vaadittava, että varuste ei epäasianmukaisella tavalla vaikuta radiotaajuusspektrivaatimuksiin.\n1. Jäsenvaltioiden on annettava komissiolle ja muille jäsenvaltioille tiedoksi ne laitokset, jotka ne ovat nimenneet suorittamaan 10 artiklassa edellytetyt menettelyt, sekä kyseisten laitoksien suoritettaviksi annetut erityistehtävät ja komission niille etukäteen antamat tunnusnumerot. Laitosten on toimitettava sille jäsenvaltiolle, joka aikoo ne nimetä, täydelliset tiedot ja todisteet liitteessä C säädettyjen perusteiden täyttämisestä.\n2. Jäsenvaltioiden on teetettävä vähintään joka toinen vuosi joko viranomaisillaan tai viranomaisten nimeämällä puolueettomalla ulkopuolisella järjestöllä tarkastus ilmoitetun laitoksen jäsenvaltion puolesta toteuttamista tehtävistä. Tällä tarkastuksella varmistetaan, että ilmoitettu laitos edelleen täyttää liitteessä C säädetyt perusteet.\n3. Ilmoitetun laitoksen nimenneen jäsenvaltion on peruutettava tämä nimeäminen, jos jäsenvaltio katsoo, että ilmoitettu laitos ei enää täytä liitteessä C lueteltuja perusteita. Sen on viipymättä ilmoitettava asiasta komissiolle ja muille jäsenvaltioille.\n1. Vaatimustenmukaisuuden arviointimenettelyn, jonka yksityiskohdat luetellaan liitteessä B, on oltava:\ni) EY-tyyppitarkastus (B moduuli), ja lisäksi ennen varusteen markkinoille saattamista ja valmistajan tai hänen valtuuttamansa yhteisöön sijoittautuneen edustajan liitteessä A.1 annetuista mahdollisuuksista tekemän valinnan mukaisesti kaikille varusteille vaaditaan joko:\na) EY-vaatimustenmukaisuusvakuutus (tyypinmukaisuus) (C moduuli) tai\nb) EY-vaatimustenmukaisuusvakuutus (tuotannon laadunvarmistus) (D moduuli) tai\nc) EY-vaatimustenmukaisuusvakuutus (tuotteen laadunvarmistus) (E moduuli) tai\nd) EY-vaatimustenmukaisuusvakuutus (tuotekohtainen tarkastus) (F moduuli) tai\nii) täydellinen EY-laadunvarmistus (H moduuli).\n2. Vaatimustenmukaisuusvakuutus on tehtävä kirjallisesti ja siinä on oltava liitteessä B eritellyt tiedot.\n3. Jos varuste-eriä valmistetaan yksittäin tai pieniä määriä eikä sarja- tai massatuotantona, vaatimustenmukaisuuden arviointimenettelynä voidaan käyttää yksikkökohtaista EY-tarkastusta (G moduuli).\n4. Komissio ylläpitää ajan tasalla olevaa luetteloa hyväksytyistä varusteista sekä peruutetuista tai evätyistä hakemuksista, ja osapuolilla on niin halutessaan mahdollisuus tutustua tähän luetteloon.\n1. Liitteessä A.1 tarkoitetuissa, asianmukaisten kansainvälisten oikeudellisten asiakirjojen mukaisissa ja vaatimustenmukaisuuden arviointimenettelyjen mukaisesti valmistetuissa varusteissa on oltava valmistajan tai valmistajan yhteisöön sijoittautuneen edustajan kiinnittämä merkki.\n2. Merkin jäljessä on oltava vaatimustenmukaisuuden arviointimenettelyn tehneen ilmoitetun laitoksen tunnusnumero, jos kyseinen laitos on mukana tuotannon tarkastusvaiheessa, sekä merkin kiinnittämisvuoden kaksi viimeistä lukua. Ilmoitetun laitoksen tunnusnumeron kiinnittää ilmoitetun laitoksen vastuulla laitos itse tai valmistaja tai valmistajan yhteisöön sijoittautunut edustaja.\n3. Käytettävän merkin malli on liitteessä D.\n4. Merkki on kiinnitettävä varusteeseen tai sen kilpeen siten, että se on näkyvä, luettava ja pysyvä varusteen koko ennakoitavissa olevan käyttöiän ajan. Jos tämä ei varusteen luonteen vuoksi kuitenkaan ole mahdollista tai perusteltua, merkki on kiinnitettävä tuotteen pakkaukseen, etikettiin tai esitteeseen.\n5. Sellaisten merkkien tai merkintöjen kiinnittäminen, joita ulkopuoliset voivat merkityksen tai kirjoitustavan vuoksi erehtyä pitämään tässä direktiivissä tarkoitettuna merkkinä, on kiellettyä.\n6. Merkki on kiinnitettävä tuotantovaiheen lopussa.\n1. Sen estämättä, mitä 6 artiklassa säädetään, jäsenvaltiot voivat toteuttaa tarvittavat toimenpiteet sen varmistamiseksi, että niiden markkinoilla oleville, merkillä varustetuille varusteiden koekappaleille, joita ei vielä ole sijoitettu alukseen, tehdään tarkastuksia sen varmistamiseksi, että ne ovat tämän direktiivin mukaisia. Koekappaleiden tarkastukset, joilla ei tarkoiteta liitteen B vaatimustenmukaisuuden arviointimoduuleissa säädettyjä tarkastuksia, tehdään jäsenvaltion kustannuksella.\n2. Sen estämättä, mitä 6 artiklassa säädetään, sitten kun tämän direktiivin vaatimusten mukainen varuste on asennettu yhteisön alukseen, tämän aluksen lippuvaltion viranomaiset saavat suorittaa tämän varusteen arvioinnin, jos kansainvälisissä turvallisuutta ja/tai ympäristön pilaantumisen ehkäisemistä koskevissa oikeudellisissa asiakirjoissa vaaditaan operatiivisia käyttötestejä aluksella, ja sillä edellytyksellä, että jo tehtyjä vaatimustenmukaisuuden arviointeja ei toisteta. Lippuvaltion viranomaiset voivat vaatia varusteen valmistajalta, tämän yhteisöön sijoittautuneelta edustajalta tai varusteen yhteisön markkinoille saattamisesta vastaavalta henkilöltä tarkastus-/testausselosteet.\n1. Jos jäsenvaltio tarkastuksessa tai muutoin toteaa, että liitteessä A.1 tarkoitettu varuste voi siitä huolimatta, että siinä on merkki, se on asennettu ja huollettu oikein ja sitä on käytetty tarkoituksensa mukaisesti, vaarantaa miehistön, matkustajien tai soveltuvin osin muiden henkilöiden terveyden ja/tai turvallisuuden tai vaikuttaa haitallisesti meriympäristöön, jäsenvaltion on toteutettava kaikki asianmukaiset väliaikaiset toimenpiteet varusteen poistamiseksi markkinoilta tai sen markkinoille saattamisen tai sellaisella aluksella käyttämisen kieltämiseksi tai rajoittamiseksi, jolle jäsenvaltio myöntää turvallisuuskirjat. Jäsenvaltion on ilmoitettava välittömästi muille jäsenvaltioille ja komissiolle tällaisesta toimenpiteestä sekä esitettävä perustelut päätökselleen ja erityisesti, onko poikkeavuus tästä direktiivistä seurausta:\na) 5 artiklan 1 ja 2 kohdan säännösten noudattamatta jättämisestä,\nb) 5 artiklan 1 ja 2 kohdassa tarkoitettujen testausstandardien virheellisestä soveltamisesta,\nc) itse testausstandardien puutteellisuuksista.\n2. Komissio kuulee asianomaisia osapuolia mahdollisimman nopeasti. Jos komissio toteaa tämän kuulemisen jälkeen, että\n- toimenpiteet ovat perusteltuja, se ilmoittaa siitä välittömästi aloitteen tehneelle jäsenvaltiolle sekä muille jäsenvaltioille; jos 1 kohdassa tarkoitettu päätös on perusteltu testausstandardien puutteellisuuksilla, komissio antaa asianomaisia osapuolia kuultuaan asian kahden kuukauden kuluessa 18 artiklassa tarkoitetun komitean käsiteltäväksi, jos päätöksen tehnyt jäsenvaltio aikoo pitää päätöksen voimassa, ja käynnistää 18 artiklassa tarkoitetun menettelyn,\n- toimenpiteet eivät ole perusteltuja, se ilmoittaa siitä välittömästi aloitteen tehneelle jäsenvaltiolle sekä valmistajalle tai valmistajan yhteisöön sijoittautuneelle edustajalle.\n3. Jos varuste, joka ei ole vaatimusten mukainen, on varustettu merkillä, merkin kiinnittäjän osalta toimivaltaisen jäsenvaltion on toteutettava aiheelliset toimenpiteet; kyseisen jäsenvaltion on ilmoitettava toteuttamistaan toimenpiteistä komissiolle ja muille jäsenvaltioille.\n4. Komissio huolehtii siitä, että jäsenvaltioille tiedotetaan tämän menettelyn kulusta ja lopputuloksesta.\n1. Kun on kyseessä poikkeuksellinen tekninen innovaatio, lippuvaltion viranomaiset voivat sallia, että varuste, joka ei ole vaatimustenmukaisuuden arviointimenettelyjen mukainen, sijoitetaan yhteisön alukseen, jos testauksella tai muulla lippuvaltion viranomaisten hyväksymällä tavalla voidaan osoittaa, että tällainen varuste on vähintään yhtä tehokas kuin vaatimustenmukaisuuden arviointimenettelyjen mukainen varuste, sanotun kuitenkaan rajoittamatta 5 artiklan säännöksiä.\nRadioliikennelaitteiden osalta lippuvaltion viranomaisten on vaadittava, että tällainen varuste ei epäasianmukaisella tavalla vaikuta radiotaajuusspektrivaatimuksiin.\n2. Tällaiset koemenettelyt eivät saa millään tavoin tehdä eroa lippujäsenvaltiossa ja muissa valtioissa tuotettujen varusteiden välillä.\n3. Lippujäsenvaltion on annettava tämän artiklan soveltamisalaan kuuluvalle varusteelle todistuskirja, jota on aina pidettävä varusteen mukana ja johon sisältyy lippujäsenvaltion myöntämä lupa sijoittaa varuste alukseen sekä varusteen käyttöön mahdollisesti liittyvät rajoitukset tai määräykset.\n4. Siinä tapauksessa, että jäsenvaltio sallii tämän artiklan soveltamisalaan kuuluvan varusteen sijoittamisen yhteisön alukseen, kyseisen jäsenvaltion on viipymättä ilmoitettava komissiolle ja muille jäsenvaltioille luvan yksityiskohdat sekä toimitettava niille selosteet kaikista kokeista, arvioinneista ja vaatimustenmukaisuuden arviointimenettelyistä.\n5. Edellä 1 kohdassa tarkoitetut varusteet on lisättävä liitteeseen A.2 jäljempänä olevassa 18 artiklassa säädetyn menettelyn mukaisesti.\n6. Jos alus, jossa on 1 kohdan soveltamisalaan kuuluva varuste, siirretään toisen jäsenvaltion rekisteriin, vastaanottava lippujäsenvaltio voi toteuttaa tarvittavat toimenpiteet, mukaan lukien testit ja käytännön kokeet, varmistaakseen, että varuste on vähintään yhtä tehokas kuin varuste, joka on vaatimustenmukaisuuden arvointimenettelyjen mukainen.\n1. Sen estämättä, mitä 5 artiklassa säädetään, lippuvaltion viranomaiset voivat varusteiden testaamiseksi tai arvioimiseksi sallia, että yhteisön alukseen sijoitetaan sellainen varuste, joka ei ole vaatimustenmukaisuuden arviointimenettelyjen mukainen tai joka ei kuulu 14 artiklan soveltamisalaan, mutta ainoastaan seuraavin edellytyksin:\na) lippujäsenvaltion on myönnettävä varusteelle todistuskirja, jonka on aina oltava varusteen mukana ja joka sisältää lippujäsenvaltion antaman luvan sijoittaa varuste yhteisön alukseen sekä varusteen käyttöön liittyvät mahdolliset rajoitukset tai määräykset,\nb) lupa on rajoitettava lyhytaikaiseksi,\nc) tähän varusteeseen ei saa turvautua tämän direktiivin vaatimusten mukaisen varusteen sijasta, eikä se saa korvata vaatimusten mukaista varustetta, jonka on oltava yhteisön aluksella toimintakunnossa ja valmiina välittömään käyttöön.\n2. Radioliikennelaitteiden osalta lippuvaltion viranomaisten on vaadittava, että tällainen varuste ei epäasianmukaisesti vaikuta radiotaajuusspektrivaatimuuksiin.\n1. Jos varuste on vaihdettava yhteisön ulkopuolella sijaitsevassa satamassa ja poikkeuksellisissa olosuhteissa, jotka on asianmukaisesti perusteltava lippuvaltion viranomaisille, ja jos ei kohtuullisessa ajassa tai viivytyksen ja kustannusten takia ole käytännössä mahdollista sijoittaa alukseen EY-tyyppihyväksyttyä varustetta, voidaan alukseen sijoittaa muu varuste seuraavan menettelyn mukaisesti:\na) varusteen mukana on oltava ilmoitettua laitosta vastaavan tunnustetun laitoksen antamat asiakirjat, jos yhteisö ja kyseinen kolmas maa ovat tehneet sopimuksen tällaisten laitosten vastavuoroisesta tunnustamisesta;\nb) jos a alakohdan säännösten noudattaminen osoittautuu mahdottomaksi, voidaan alukseen sijoittaa varuste, jonka mukana olevat asiakirjat on myöntänyt IMO:n jäsenvaltio, joka on osapuolena sellaisissa asiaa koskevissa yleissopimuksissa, joilla varmistetaan asianmukaisten IMO:n vaatimusten noudattaminen, jollei 2 ja 3 kohdan säännöksistä muuta johdu.\n2. Lippuvaltion viranomaisille on välittömästi ilmoitettava tällaisen muun varusteen luonteesta ja ominaisuuksista.\n3. Lippuvaltion viranomaisten on niin pian kuin mahdollista varmistettava, että 1 kohdassa tarkoitettu varuste ja sen testausasiakirjat täyttävät kansainvälisissä oikeudellisissa asiakirjoissa ja tässä direktiivissä säädetyt asianmukaiset vaatimukset.\n4. Radioliikennelaitteiden osalta lippuvaltion viranomaisten on vaadittava, että kyseinen varuste ei epäasianmukaisella tavalla vaikuta radiotaajuusspektrivaatimuksiin.\nDirektiiviä voidaan muuttaa 18 artiklassa säädetyn menettelyn mukaisesti\n- mahdollisuuden lisäämiseksi käyttää B + C moduuleja ja H moduulia liitteessä A.1 lueteltuihin varusteisiin,\n- muiden standardointijärjestöjen lisäämiseksi 2 artiklan "testausstandardien" määritelmään.\n1. Komissiota avustaa vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa niistä 13 päivänä syyskuuta 1993 annetun neuvoston direktiivin 93/75/ETY (9) 12 artiklan mukaisesti perustettu komitea tässä artiklassa säädetyn menettelyn mukaisesti.\nJos neuvosto ei ole ratkaissut asiaa kahden kuukauden kuluttua siitä, kun asia on tullut vireille neuvostossa, komissio tekee päätöksen ehdotetuista toimenpiteistä.\nJäsenvaltioiden on tarjottava toisilleen keskinäistä apua tämän direktiivin tehokkaaksi täytäntöönpanemiseksi ja toteuttamiseksi.\n1. Jäsenvaltioiden on 30 päivään kesäkuuta 1998 mennessä annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset.\nJäsenvaltioiden on sovellettava näitä säännöksiä 1 päivästä tammikuuta 1999 alkaen.\nEdellä ensimmäisessä alakohdassa tarkoitetuissa jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.\n2. Jäsenvaltioiden on viipymättä toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. Komissio antaa tästä tiedon muille jäsenvaltioille.\nTehty Brysselissä 20 päivänä joulukuuta 1996\n(1) EYVL N:o C 218, 23.8.1995, s. 9.\n(2) EYVL N:o C 101, 3.4.1996, s. 3.\n(3) Euroopan parlamentin lausunto, annettu 29 päivänä marraskuuta 1995 (EYVL N:o C 339, 18.12.1995, s. 21), neuvoston yhteinen kanta vahvistettu 18 päivänä kesäkuuta 1996 (EYVL N:o C 248, 26.8.1996, s. 10) ja Euroopan parlamentin päätös, tehty 24 päivänä lokakuuta 1996 (EYVL N:o C 347, 18.11.1996).\n(4) EYVL N:o C 271, 7.10.1993, s. 1.\n(5) EYVL N:o C 220, 30.8.1993, s. 23.\n(6) EYVL N:o L 139, 23.5.1989, s. 19, direktiivi sellaisena kuin se on viimeksi muutettuna neuvoston direktiivillä 93/68/ETY (EYVL N:o L 126, 12.5.1992, s. 9).\n(7) EYVL N:o L 399, 30.12.1989, s. 18, direktiivi sellaisena kuin se on viimeksi muutettuna direktiivillä 93/95/ETY (EYVL N:o L 276, 9.11.1993, s. 11).\n(8) EYVL N:o L 109, 26.4.1983, s. 8, direktiivi sellaisena kuin se on viimeksi muutettuna vuoden 1994 liittymisasiakirjalla.\n(9) EYVL N:o L 247, 5.10.1993, s. 19.\nLiite A.1: Varusteet, joille kansainvälisissä oikeudellisissa asiakirjoissa on jo luotu yksityiskohtaiset testausstandardit (1)\nERITYISESTI MAINITTUJEN KANSAINVÄLISTEN TESTAUSSTANDARDIEN LISÄKSI ASIANMUKAISISSA YLEISSOPIMUSSÄÄNNÖISSÄ ON VAATIMUKSIA, JOTKA ON TARKISTETTAVA TYYPPITARKASTUKSEN (TYYPPIHYVÄKSYNNÄN) AIKANA\nLiite A.2: Varusteet, joille kansainvälisissä oikeudellisissa asiakirjoissa ei toistaiseksi ole yksityiskohtaisia testausstandardeja\n(1) Jos H moduuli esiintyy sarakkeessa 6, tarkoitetaan H moduulia yhdessä suunnittelua koskevan tarkastustodistuksen kanssa.\nEY-TYYPPITARKASTUS (B MODUULI)\n1. Ilmoitettu laitos toteaa ja todistaa, että kyseessä olevaa tuotantoa edustava näyte täyttää tuotteeseen sovellettavat kansainvälisten oikeudellisten asiakirjojen säännökset.\n2. EY-tyyppitarkastusta koskevan hakemuksen tekee valmistaja tai tämän yhteisöön sijoittautunut edustaja valitsemalleen ilmoitetulle laitokselle.\n-valmistajan nimi ja osoite sekä edustajan nimi ja osoite, jos tämä tekee hakemuksen,\n- kirjallinen vakuutus siitä, että samaa hakemusta ei ole samanaikaisesti tehty toiselle ilmoitetulle laitokselle,\n- jäljempänä 3 kohdassa esitetyt tekniset asiakirjat.\nHakijan on toimitettava ilmoitetun laitoksen käyttöön kyseistä tuotantoa edustava näyte, jäljempänä `tyyppi` (1). Ilmoitettu laitos voi pyytää lisää näytteitä, jos testausohjelma sitä edellyttää.\n3. Teknisten asiakirjojen perusteella on voitava arvioida, onko tuote asianmukaisten kansainvälisten oikeudellisten asiakirjojen vaatimusten mukainen. Teknisten asiakirjojen on, siinä määrin kuin on tarpeen tämän arvioinnin suorittamiseksi, käsitettävä tuotteen suunnittelu, rakennetapastandardi, valmistus, asennus ja toiminta tämän liitteen lisäyksessä säädetyn teknisten asiakirjojen kuvauksen mukaisesti.\n4. Ilmoitetun laitoksen on:\n4.1 tutkittava tekniset asiakirjat ja tarkastettava, että tyyppi on valmistettu niiden mukaisesti,\n4.2 tehtävä tai teetettävä asianmukaiset tarkastukset ja tarvittavat testit sen varmistamiseksi, että asianmukaisten kansainvälisten oikeudellisten asiakirjojen vaatimuksia on tosiasiallisesti sovellettu,\n4.3 sovittava hakijan kanssa paikasta, missä tarkastukset ja tarvittavat testit tehdään.\n5. Jos tyyppi täyttää asianmukaisten kansainvälisten oikeudellisten asiakirjojen säännökset, ilmoitetun laitoksen on myönnettävä hakijalle EY-tyyppitarkastustodistus. Todistuksessa on oltava valmistajan nimi ja osoite, yksityiskohtaiset tiedot varusteesta, tarkastuksessa tehdyt päätelmät, todistuksen voimassaolon edellytykset ja hyväksytyn tyypin tarvittavat tunnistetiedot.\nTodistukseen on liitettävä luettelo asianmukaisista teknisistä asiakirjoista, ja ilmoitetun laitoksen on säilytettävä jäljennös siitä.\nJos valmistajalta evätään tyyppivarmentaminen, ilmoitetun laitoksen on esitettävä yksityiskohtaiset syyt epäämiselle.\nJos valmistaja hakee uudelleen tyyppihyväksyntää varusteelle, jolta tyyppitodistus on evätty, valmistajan on sisällytettävä ilmoitetulle laitokselle tekemäänsä hakemukseen kaikki asianmukaiset asiakirjat mukaan lukien alkuperäiset testausselosteet, aiemman epäämisen yksityiskohtaiset syyt sekä kaikkien varusteeseen tehtyjen muutosten yksityiskohdat.\n6. Hakijan on ilmoitettava ilmoitetulle laitokselle, joka pitää hallussaan EY-tyyppitarkastustodistusta koskevia teknisiä asiakirjoja, kaikista hyväksyttyyn tuotteeseen tehdyistä muutoksista, joille on saatava lisähyväksyminen, jos nämä muutokset voivat vaikuttaa tuotteen vaatimustenmukaisuuteen tai sille säädettyihin käyttöedellytyksiin. Lisähyväksyminen annetaan lisäyksenä alkuperäiseen EY-tyyppitarkastustodistukseen.\n7. Kunkin ilmoitetun laitoksen on toimitettava pyydettäessä lippujäsenvaltioiden viranomaisille sekä muille ilmoitetuille laitoksille asianmukaiset tiedot EY-tyyppitarkastustodistuksista sekä annetuista lisäyksistä ja peruutuksista.\n8. Muut ilmoitetut laitokset voivat saada jäljennöksiä EY-tyyppitarkastustodistuksista ja/tai niiden lisäyksistä. Todistusten liitteet on pidettävä muiden ilmoitettujen laitosten saatavilla.\n9. Valmistajan tai tämän yhteisöön sijoittautuneen edustajan on säilytettävä teknisten asiakirjojen kanssa EY-tyyppitarkastustodistusten ja niiden lisäyksien jäljennöksiä vähintään kymmenen vuoden ajan viimeisen tuotteen valmistuspäivästä.\nTYYPINMUKAISUUS (C MODUULI)\n1. Valmistaja tai tämän yhteisöön sijoittautunut edustaja varmistaa ja vakuuttaa, että kyseiset tuotteet ovat EY-tyyppitarkastustodistuksessa kuvaillun tyypin mukaisia ja täyttävät niihin sovellettavien kansainvälisten oikeudellisten asiakirjojen vaatimukset. Valmistajan tai tämän yhteisöön sijoittautuneen edustajan on kiinnitettävä merkki jokaiseen tuotteeseen ja laadittava kirjallinen vaatimustenmukaisuusvakuutus.\n2. Valmistajan on toteutettava kaikki tarvittavat toimenpiteet sen varmistamiseksi, että valmistusmenetelmällä taataan valmistettujen tuotteiden EY-tyyppitarkastustodistuksessa kuvaillun tyypin ja kansainvälisten oikeudellisten asiakirjojen tuotteisiin sovellettavien vaatimusten mukaisuus.\n3. Valmistajan tai tämän yhteisöön sijoittautuneen edustajan on säilytettävä jäljennöstä vaatimustenmukaisuusvakuutuksesta vähintään kymmenen vuoden ajan viimeisen tuotteen valmistuspäivästä.\nTUOTANNON LAADUNVARMISTUS (D MODUULI)\n1. Valmistaja, joka täyttää 2 kohdassa säädetyt velvollisuudet, varmistaa ja vakuuttaa, että kyseiset tuotteet ovat EY-tyyppitarkastustodistuksessa kuvaillun tyypin mukaisia. Valmistajan tai tämän yhteisöön sijoittautuneen edustajan on kiinnitettävä merkki jokaiseen tuotteeseen ja laadittava kirjallinen vaatimustenmukaisuusvakuutus. Merkkiin on liitettävä 4 kohdassa tarkoitetusta EY-valvonnasta vastaavan ilmoitetun laitoksen tunnusnumero.\n2. Valmistajan on sovellettava hyväksyttyä laatujärjestelmää tuotannossa, tuotteen lopputarkastuksessa ja -testauksessa 3 kohdan mukaisesti ja oltava 4 kohdassa tarkoitetun valvonnan alainen.\n3.1 Valmistajan on tehtävä kyseisten tuotteiden osalta laatujärjestelmänsä arviointia koskeva hakemus valitsemalleen ilmoitetulle laitokselle.\n- kaikki kyseistä tuoteryhmää koskevat asianmukaiset tiedot,\n- laatujärjestelmää koskevat asiakirjat,\n- hyväksyttyä tyyppiä koskevat tekniset asiakirjat ja jäljennös EY-tyyppitarkastustodistuksesta.\n3.2 Laatujärjestelmän on taattava, että tuotteet ovat EY-tyyppitarkastustodistuksessa kuvaillun tyypin mukaisia.\nKaikki valmistajan soveltamat tekijät, vaatimukset ja määräykset on kirjattava järjestelmällisesti ja täsmällisesti asiakirjoihin kirjallisiksi toimenpiteiksi, menettelyiksi ja ohjeiksi. Laatujärjestelmää koskevien asiakirjojen avulla on voitava tulkita yhdenmukaisesti laatuohjelmat, -suunnitelma, -käsikirjat ja -pöytäkirjat.\nNiissä on erityisesti ja riittävällä tavalla esitettävä:\n- johdon laatutavoitteet ja organisaation rakenne, vastuualueet ja toimivalta tuotteiden laadun osalta,\n- valmistuksessa, laadunvalvonnassa ja laadunvarmistuksessa käytettävät tekniikat, menetelmät ja järjestelmälliset toimenpiteet,\n- tarkastukset ja testit, jotka tehdään ennen valmistusta, valmistuksen aikana ja sen jälkeen sekä se, millaisin välein niitä tehdään,\n- laatupöytäkirjat kuten tarkastusselosteet ja testaus- ja kalibrointitiedot, asianomaisen henkilöstön pätevyyteen liittyvät selvitykset jne.,\n- keinot, joilla valvotaan tuotteilta vaaditun laadun toteutumista ja laatujärjestelmän toiminnan tehokkuutta.\n3.3 Ilmoitetun laitoksen on arvioitava laatujärjestelmä määrittääkseen, täyttääkö se 3.2 kohdassa tarkoitetut vaatimukset. Ilmoitettu laitos olettaa, että laatujärjestelmät, joissa on otettu käyttöön vastaava yhdenmukaistettu standardi, ovat näiden vaatimusten mukaiset.\nArviointiryhmässä on oltava vähintään yksi arvioija, jolla on kokemusta kyseisen tuoteteknologian arvioinnista. Arviointimenettelyyn on kuuluttava tarkastuskäynti valmistajan tiloissa.\nPäätöksestä on ilmoitettava valmistajalle. Ilmoituksessa on oltava tarkastuksessa tehdyt päätelmät ja perusteltu arviointipäätös.\n3.4 Valmistaja sitoutuu täyttämään laatujärjestelmästä, sellaisena kuin se on hyväksytty, aiheutuvat velvollisuudet ja ylläpitämään laatujärjestelmää niin, että se pysyy riittävänä ja tehokkaana.\nValmistajan tai tämän yhteisöön sijoittautuneen edustajan on ilmoitettava laatujärjestelmän hyväksyneelle ilmoitetulle laitokselle kaikista laatujärjestelmään suunnitelluista muutoksista.\nIlmoitetun laitoksen on arvioitava ehdotetut muutokset ja päätettävä, vastaako muutettu laatujärjestelmä edelleen 3.2 kohdassa tarkoitettuja vaatimuksia vai onko tarpeen suorittaa uusi arviointi.\nSen on ilmoitettava päätöksensä valmistajalle. Ilmoituksessa on oltava tarkastuksessa tehdyt päätelmät sekä perusteltu arviointipäätös.\n4.1 Valvonnan tarkoituksena on varmistaa, että valmistaja täyttää hyväksytystä laatujärjestelmästä aiheutuvat velvollisuudet asianmukaisesti.\n4.2 Valmistajan on sallittava ilmoitetulle laitokselle tarkastusta varten pääsy valmistus-, tarkastus- ja testauspaikoille ja varastoihin sekä toimitettava sille kaikki tarvittavat tiedot ja erityisesti:\n- laatupöytäkirjat kuten tarkastusselosteet ja testaus- ja kalibrointitiedot, asianomaisen henkilöstön pätevyyteen liittyvät selvitykset jne.\n4.3 Ilmoitetun laitoksen on tehtävä määräajoin tarkastuksia varmistaakseen, että valmistaja ylläpitää ja noudattaa laatujärjestelmää, sekä annettava tarkastusseloste valmistajalle.\n4.4 Ilmoitettu laitos voi lisäksi ennalta ilmoittamatta suorittaa käyntejä valmistajan luona. Näiden käyntien yhteydessä ilmoitettu laitos voi tarvittaessa tehdä tai teettää testejä tarkastaakseen, että laatujärjestelmä toimii asianmukaisesti. Ilmoitetun laitoksen on toimitettava valmistajalle selostus käynnistä sekä testausseloste, jos testaus on suoritettu.\n5. Valmistajan on kymmenen vuoden ajan siitä, kun viimeinen tuote on valmistettu, pidettävä kansallisten viranomaisten saatavilla:\n- 3.1 kohdan toisen alakohdan toisessa luetelmakohdassa tarkoitetut asiakirjat,\n- 3.4 kohdan toisessa alakohdassa tarkoitetut muutostiedot,\n- 3.4 kohdan viimeisessä alakohdassa sekä 4.3 ja 4.4 kohdassa tarkoitetut ilmoitetun laitoksen päätökset ja selostukset.\n6. Kunkin ilmoitetun laitoksen on ilmoitettava pyydettäessä lippujäsenvaltioiden viranomaisille sekä muille ilmoitetuille laitoksille asianmukaiset tiedot annetuista ja peruutetuista laatujärjestelmien hyväksynnöistä.\nTUOTTEIDEN LAADUNVARMISTUS (E MODUULI)\n1. Valmistaja, joka täyttää 2 kohdassa tarkoitetut velvollisuudet, varmistaa ja vakuuttaa, että kyseiset tuotteet ovat EY-tyyppitarkastustodistuksessa kuvaillun tyypin mukaisia. Valmistajan tai tämän yhteisöön sijoittautuneen edustajan on kiinnitettävä merkki jokaiseen tuotteeseen ja laadittava kirjallinen vaatimustenmukaisuusvakuutus. Merkkiin on liitettävä 4 kohdassa tarkoitetusta valvonnasta vastaavan ilmoitetun laitoksen tunnusnumero.\n2. Valmistajan on sovellettava hyväksyttyä laatujärjestelmää lopputarkastuksessa ja -testeissä 3 kohdan mukaisesti ja oltava 4 kohdassa tarkoitetun valvonnan alainen.\n3.1 Valmistajan on tehtävä kyseisten tuotteiden osalta laatujärjestelmänsä arvioimista koskeva hakemus valitsemalleen ilmoitetulle laitokselle.\n- kaikki asianmukaiset tiedot kyseisestä tuoteryhmästä,\n- hyväksyttyä tyyppiä koskevat tekniset asiakirjat sekä jäljennös EY-tyyppitarkastustodistuksesta.\n3.2 Laatujärjestelmää noudattaen jokainen tuote on tutkittava ja on tehtävä asianmukaiset testit sen tarkastamiseksi, että tuote on kansainvälisten oikeudellisten asiakirjojen asianmukaisten vaatimusten mukainen. Kaikki valmistajan soveltamat tekijät, vaatimukset ja säännökset on kirjattava järjestelmällisesti ja täsmällisesti asiakirjoihin kirjallisiksi toimenpiteiksi, menettelyiksi ja ohjeiksi. Näiden laatujärjestelmää koskevien asiakirjojen on varmistettava laatuohjelmien, -suunnitelmien, -käsikirjojen ja -pöytäkirjojen yhdenmukainen tulkinta.\n- tarkastukset ja testit, jotka tehdään valmistuksen jälkeen,\n- keinot, joilla valvotaan laatujärjestelmän toiminnan tehokkuutta,\n3.3 Ilmoitetun laitoksen on arvioitava laatujärjestelmä määrittääkseen, täyttääkö se 3.2 kohdassa tarkoitetut vaatimukset. Ilmoitettu laitos olettaa, että laatujärjestelmät, joissa on otettu käyttöön vastaava yhdenmukaistettu standardi, ovat näiden vaatimusten mukaisia.\nArviointiryhmässä on oltava vähintään yksi arvioija, jolla on tarkastajana kokemusta kyseisestä tuoteteknologiasta. Arviointimenettelyyn on kuuluttava arviointikäynti valmistajan tiloissa.\nPäätöksestä on ilmoitettava valmistajalle. Ilmoituksessa on oltava tarkastuksessa tehdyt päätelmät sekä perusteltu arviointipäätös.\nValmistajan tai tämän yhteisöön sijoittautuneen edustajan on ilmoitettava laatujärjestelmän hyväksyneelle ilmoitetulle laitokselle laatujärjestelmään suunnitelluista muutoksista.\n- tekniset asiakirjat,\n- laatupöytäkirjat, kuten tarkastusselosteet ja testaus- ja kalibrointitiedot, asianomaisen henkilöstön pätevyyteen liittyvät selvitykset jne.\n5. Valmistajan on vähintään kymmenen vuoden ajan siitä, kun viimeinen tuote on valmistettu, pidettävä kansallisten viranomaisten saatavilla:\n- 3.1 kohdan toisen alakohdan kolmannessa luetelmakohdassa tarkoitetut asiakirjat,\n6. Kunkin ilmoitetun laitoksen on ilmoitettava pyydettäessä lippujäsenvaltioiden viranomaisille sekä muille ilmoitetuille laitoksille tarvittavat tiedot myöntämistään ja peruuttamistaan laatujärjestelmien hyväksynnöistä.\nTUOTEKOHTAINEN TARKASTUS (F MODUULI)\n1. Valmistaja tai tämän yhteisöön sijoittautunut edustaja varmistaa ja vakuuttaa, että 3 kohdan säännösten mukaiset tuotteet ovat EY-tyyppitarkastustodistuksessa esitetyn tyypin mukaisia.\n2. Valmistajan on toteutettava kaikki tarvittavat toimenpiteet sen varmistamiseksi, että valmistusmenetelmällä taataan tuotteiden EY-tyyppitarkastustodistuksessa kuvaillun tyypin mukaisuus. Valmistajan on kiinnitettävä merkki jokaiseen tuotteeseen ja laadittava vaatimustenmukaisuusvakuutus.\n3. Ilmoitetun laitoksen on tehtävä asianmukaiset tarkastukset ja testit tarkastaakseen, että tuote on kansainvälisten oikeudellisten asiakirjojen vaatimusten mukainen, valmistajan valinnan mukaan joko tarkastamalla ja testaamalla jokainen tuote 4 kohdan mukaisesti tai tutkimalla ja testaamalla tuotteet tilastollisin perustein 5 kohdan mukaisesti.\n3a. Valmistajan tai tämän yhteisöön sijoittautuneen edustajan on säilytettävä jäljennöstä vaatimustenmukaisuusvakuutuksesta vähintään kymmenen vuoden ajan siitä, kun viimeinen tuote on valmistettu.\n4. Tuotekohtainen tarkastus ja testaus\n4.1 Jokainen tuote on tutkittava erikseen ja asianmukaiset testit on suoritettava sen toteamiseksi, että tuote on EY-tyyppitarkastustodistuksessa kuvaillun tyypin mukainen.\n4.2 Ilmoitetun laitoksen on kiinnitettävä tai kiinnitytettävä jokaiseen hyväksyttyyn tuotteeseen tunnusnumeronsa ja laadittava suoritettuja testejä koskeva kirjallinen vaatimustenmukaisuustodistus.\n4.3 Valmistajan tai tämän yhteisöön sijoittautuneen edustajan on voitava pyynnöstä esittää ilmoitetun laitoksen antama vaatimustenmukaisuustodistus lippuvaltion viranomaisille.\n5. Tilastollinen tarkastus\n5.1 Valmistajan on esitettävä tuotteensa tasalaatuisina erinä ja toteutettava kaikki tarvittavat toimenpiteet sen varmistamiseksi, että valmistusmenetelmällä varmistetaan jokaisen tuotetun erän tasalaatuisuus.\n5.2 Kaikkien tuotteiden on oltava tarkastusta varten saatavilla tasalaatuisina erinä. Jokaisesta erästä on otettava satunnaisnäyte. Näytteen muodostavat tuotteet on tutkittava yksitellen, ja asianmukaiset testit on suoritettava kansainvälisten oikeudellisten asiakirjojen tuotteisiin sovellettavien vaatimusten mukaisuuden tarkastamiseksi ja erän hyväksymisen tai hylkäämisen määrittämiseksi.\n5.3 Ilmoitetun laitoksen on kiinnitettävä tai kiinnitytettävä hyväksyttyjen erien jokaiseen tuotteeseen tunnusnumeronsa ja laadittava suoritettuja testejä koskeva kirjallinen vaatimustenmukaisuustodistus. Erän kaikki tuotteet voidaan saattaa markkinoille lukuun ottamatta sellaisia näytteeseen kuuluvia tuotteita, jotka on todettu vaatimusten vastaisiksi.\nJos erä hylätään, ilmoitetun laitoksen tai toimivaltaisen viranomaisen on toteutettava asianmukaiset toimenpiteet tämän erän markkinoille saattamisen estämiseksi. Jos eriä hylätään toistuvasti, ilmoitettu laitos voi keskeyttää tilastollisen tarkastuksen.\nValmistaja voi ilmoitetun laitoksen vastuulla kiinnittää tämän laitoksen tunnusnumeron valmistuksen aikana.\n5.4 Valmistajan tai tämän yhteisöön sijoittautuneen edustajan on voitava pyynnöstä esittää ilmoitetun laitoksen antamat vaatimustenmukaisuustodistukset lippuvaltion viranomaisille.\nYKSIKKÖKOHTAINEN TARKASTUS (G MODUULI)\n1. Tässä moduulissa esitetään menettely, jolla valmistaja varmistaa ja vakuuttaa, että kyseinen tuote, jolle on annettu 2 kohdassa tarkoitettu todistus, on kansainvälisten oikeudellisten asiakirjojen tuotteeseen sovellettavien vaatimusten mukainen. Valmistajan tai tämän yhteisöön sijoittautuneen edustajan on kiinnitettävä merkki tuotteeseen ja laadittava vaatimustenmukaisuusvakuutus.\n2. Ilmoitetun laitoksen on tutkittava tuote ja suoritettava asianmukaiset testit sen varmistamiseksi, että tuote on kansainvälisten oikeudellisten asiakirjojen siihen sovellettavien vaatimusten mukainen.\nIlmoitetun laitoksen on kiinnitettävä tai kiinnitytettävä tunnusnumeronsa hyväksyttyyn tuotteeseen ja laadittava suoritettuja testejä koskeva vaatimustenmukaisuustodistus.\n3. Teknisten asiakirjojen avulla on voitava arvioida tuotteen kansainvälisten oikeudellisten asiakirjojen vaatimustenmukaisuus sekä ymmärtää tuotteen suunnittelua, valmistusta ja toimintaa.\nTÄYDELLINEN LAADUNVARMISTUS (H MODUULI)\n1. Valmistaja, joka täyttää 2 kohdan velvollisuudet, varmistaa ja vakuuttaa, että kyseiset tuotteet täyttävät kansainvälisten oikeudellisten asiakirjojen niihin sovellettavat vaatimukset. Valmistajan tai tämän yhteisöön sijoittautuneen edustajan on kiinnitettävä merkki jokaiseen tuotteeseen ja laadittava kirjallinen vaatimustenmukaisuusvakuutus. Merkkiin on liitettävä 4 kohdassa tarkoitetusta valvonnasta vastaavan ilmoitetun laitoksen tunnusnumero.\n2. Valmistajan on sovellettava hyväksyttyä laatujärjestelmää suunnittelussa, valmistuksessa ja tuotteiden lopputarkastuksessa sekä -testauksessa 3 kohdan mukaisesti ja oltava 4 kohdassa tarkoitetun valvonnan alainen.\n3.1 Valmistajan on tehtävä laatujärjestelmänsä arvioimista koskeva hakemus ilmoitetulle laitokselle.\n- laatujärjestelmää koskevat asiakirjat.\n3.2 Laatujärjestelmän on taattava, että tuotteet ovat kansainvälisten oikeudellisten asiakirjojen niihin sovellettavien vaatimusten mukaisia.\nKaikki valmistajan soveltamat tekijät, vaatimukset ja säännökset on kirjattava järjestelmällisesti ja täsmällisesti asiakirjoihin kirjallisiksi toimenpiteiksi, menettelyiksi ja ohjeiksi. Näiden laatujärjestelmää koskevien asiakirjojen on varmistettava laatuohjelmien, -suunnitelmien, -käsikirjojen ja -pöytäkirjojen yhdenmukainen tulkinta.\n- suunnittelua koskevat tekniset eritelmät, mukaan lukien standardit, joita sovelletaan, ja vakuutus siitä, että kansainvälisten oikeudellisten asiakirjojen tuotteisiin sovellettavat olennaiset vaatimukset täytetään,\n- suunnittelun valvonta- ja tarkastustekniikat, menetelmät ja järjestelmälliset toimenpiteet, joita käytetään kyseiseen tuoteryhmään kuuluvien tuotteiden suunnittelussa,\n- vastaavat valmistus-, laadunvalvonta- ja laadunvarmistustekniikat, menetelmät ja järjestelmälliset toimenpiteet, joita käytetään,\n- tarkastukset ja testit, jotka tehdään ennen valmistusta, valmistuksen aikana ja sen jälkeen ja se, miten usein niitä tehdään,\n- keinot, joilla valvotaan tuotteilta ja suunnittelulta vaaditun laadun toteutumista sekä laatujärjestelmän toiminnan tehokkuutta.\n3.4 Valmistaja sitoutuu täyttämään laatujärjestelmästä, sellaisena kuin se on hyväksytty, aiheutuvat velvollisuudet ja ylläpitämään laatujärjestelmää siten, että se pysyy riittävänä ja tehokkaana.\n4. Ilmoitetun laitoksen vastuulla oleva EY-valvonta\n4.2 Valmistajan on sallittava ilmoitetulle laitokselle tarkastusta varten pääsy suunnittelu-, valmistus-, tarkastus- ja testauspaikoille ja varastoihin sekä toimitettava sille kaikki tarvittavat tiedot ja erityisesti:\n- laatupöytäkirjat, jotka on määrätty suunnittelua koskevassa laatujärjestelmän osassa, esimerkiksi analyysien, laskelmien ja testien tulokset jne.,\n- laatupöytäkirjat, jotka on määrätty valmistusta koskevassa laatujärjestelmän osassa, esimerkiksi tarkastusselosteet, testaus- ja kalibrointitiedot, asianomaisen henkilöstön pätevyyteen liittyvät selvitykset jne.\n5. Valmistajan on vähintään kymmenen vuoden ajan siitä, kun viimeinen tuote on valmistettu, pidettävä kansallisten viranomaisten saatavilla\n7. Suunnittelua koskeva tarkastus\n7.1 Valmistajan on toimitettava hakemus suunnittelua koskevasta tarkastuksesta yhdelle ainoalle ilmoitetulle laitokselle.\n7.2 Hakemuksesta on käytävä ilmi tuotteen suunnittelu, valmistus ja toiminta ja sen perusteella on voitava arvioida, onko laite kansainvälisten oikeudellisten asiakirjojen vaatimusten mukainen.\n- suunnittelua koskevat tekniset eritelmät, mukaan lukien standardit, joita on sovellettu,\n- tarvittava todiste niiden vastaavuudesta erityisesti silloin, jos 5 artiklassa tarkoitettuja standardeja ei ole sovellettu kaikilta osin. Tähän todisteeseen on sisällyttävä valmistajan asianmukaisen laboratorion tekemien tai valmistajan lukuun tehtyjen testien tulokset.\n7.3 Ilmoitetun laitoksen on tutkittava hakemus, ja jos suunnittelu on kansainvälisten oikeudellisten asiakirjojen siihen sovellettavien säännösten mukainen, ilmoitetun laitoksen on annettava hakijalle suunnittelua koskeva EY-tarkastustodistus. Todistuksessa on oltava tarkastuksessa tehdyt päätelmät, sen voimassaolon edellytykset, hyväksytyn suunnitelman tarvittavat tunnistetiedot ja tarvittaessa tuotteen toiminnan kuvaus.\n7.4 Hakijan on ilmoitettava suunnittelua koskevan EY-tarkastustodistuksen antaneelle ilmoitetulle laitokselle kaikista hyväksyttyyn suunnitteluun tehdyistä muutoksista. Hyväksyttyyn suunnitteluun tehdyille muutoksille on saatava suunnittelua koskevan EY-tarkastustodistuksen antaneen ilmoitetun laitoksen lisähyväksyminen, jos nämä muutokset voivat vaikuttaa kansainvälisten oikeudellisten asiakirjojen asianmukaisten vaatimusten mukaisuuteen tai tuotteen säädettyihin käyttöedellytyksiin. Lisähyväksyminen annetaan lisäyksenä alkuperäiseen suunnittelua koskevaan EY-tarkastustodistukseen.\n7.5 Ilmoitettujen laitosten on toimitettava pyynnöstä lippujäsenvaltioiden viranomaisille sekä muille ilmoitetuille laitoksille asianmukaiset tiedot:\n- myöntämistään suunnittelua koskevista EY-tarkastustodistuksista ja niiden lisäyksistä,\n- peruuttamistaan suunnittelua koskevista EY-hyväksynnöistä ja lisähyväksynnöistä.\nLisäys liitteeseen B\nTekniset asiakirjat, jotka valmistajan on toimitettava ilmoitetulle laitokselle\nTämän lisäyksen säännöksiä sovelletaan kaikkiin liitteen B moduuleihin.\nLiitteessä B tarkoitettuihin teknisiin asiakirjoihin on sisällyttävä kaikki asianmukaiset tiedot ja keinot, joita valmistaja käyttää sen varmistamiseksi, että varusteet vastaavat niihin sovellettavia vaatimuksia.\nTeknisten asiakirjojen avulla on voitava ymmärtää tuotteen suunnittelua, valmistusta ja toimintaa ja arvioida asiaa koskevien kansainvälisten oikeudellisten asiakirjojen vaatimustenmukaisuus.\nAsiakirjoihin on siinä määrin kuin se on arvioinnin kannalta tarpeen sisällyttävä:\n- tyypin yleiskuvaus;\n- suunnittelu-, rakennustapastandardi- ja valmistuspiirustukset sekä kaaviot osista, osakokoonpanoista, kytkennöistä jne.,\n- tarvittavat kuvaukset ja selitykset näiden piirustusten, kaavioiden ja tuotteen toiminnan ymmärtämiseksi,\n- suunnittelulaskelmien tulokset ja suoritetut puolueettomat tarkastukset jne.,\n- puolueettomat testausselosteet,\n- asennus-, käyttö- ja huoltokäsikirjat.\nSuunnitteluasiakirjoihin on soveltuvin osin sisällytettävä:\n- laitteeseen kuuluvia varusteita koskevat todistukset,\n- laitteen valmistusmenetelmiin ja/tai tarkastukseen ja/tai valvontaan liittyvät todistukset,\n- muut asiakirjat, joiden avulla ilmoitettu laitos voi parantaa arviointiaan.\n(1) Tyyppi voi käsittää useita tuotemuunnoksia, jos muunnosten väliset erot eivät vaikuta tuotteen turvallisuustasoon eivätkä muihin tuotetta koskeviin suoritusvaatimuksiin.\nVähimmäisvaatimukset, jotka jäsenvaltioiden on otettava huomioon nimetessään ilmoitettuja laitoksia\n1. Ilmoitettujen laitosten on täytettävä EN 45000 -sarjan asianmukaiset vaatimukset.\n2. Ilmoitetun laitoksen on oltava riippumaton, eikä se saa olla valmistajan eikä toimittajien valvonnassa.\n3. Ilmoitetun laitoksen on oltava sijoittautunut yhteisön alueelle.\n4. Jos ilmoitettu laitos antaa tyyppihyväksyntöjä jäsenvaltion puolesta, jäsenvaltion on varmistettava, että ilmoitetun laitoksen pätevyys, tekninen asiantuntemus ja henkilökunta on sellainen, että sen on mahdollista antaa tyyppihyväksyntöjä, jotka täyttävät tämän direktiivin asettamat vaatimukset ja takaavat korkean turvallisuustason.\n5. Ilmoitetun laitoksen on voitava antaa merenkulun asiantuntemusta käyttöön.\nIlmoitetulla laitoksella on oikeus suorittaa vaatimustenmukaisuusarviointeja kaikille taloudellisille toimijoille, jotka ovat sijoittautuneet yhteisöön tai sen ulkopuolelle.\nIlmoitettu laitos saa suorittaa vaatimustenmukaisuusarvioinnit kaikissa jäsenvaltioissa sekä EY:n ulkopuolisissa valtioissa käyttäen joko sijaintipaikkansa tai ulkomailla sijaitsevan sivukonttorinsa henkilökuntaa.\nMikäli ilmoitetun laitoksen sivuliike suorittaa vaatimustenmukaisuusarvioinnin, kaikki vaatimustenmukaisuusarviointiin liittyvät asiakirjat on annettava ilmoitetun laitoksen toimesta ja sen nimissä eikä sivukonttorin nimissä.\nIlmoitetun laitoksen toiseen jäsenvaltioon sijoittautunut sivuliike voi kuitenkin antaa vaatimustenmukaisuusarviointeihin liittyviä asiakirjoja, jos se on kyseisen jäsenvaltion nimeämä.\nVaatimustenmukaisuusmerkki on seuraavanlainen:\nJos merkkiä pienennetään tai suurennetaan, on noudatettava edellä esitetyn piirroksen mittasuhteita.\nMerkin eri osien pystymittojen on olennaisilta osin oltava samat, vähintään 5 mm korkeat.\nTästä vähimmäiskoosta voidaan poiketa, jos on kyse pienikokoisista laitteista.


Kepsakkaa elämää: Paperiaskartelun pelinhenki :D\nPaperiaskartelun pelinhenki :D\nIlmestyipä juuri facebookin puolella uusi (jo viidestoista!) paperiaskarteluhaaste, misää tulee inspiroitua pienestä pelihenkisestä moodboardista. Oma korttini näyttää tältä. :) Pari pienillä kohokuviointikansioilla aikaansaatua pelikorttia, kello ja dominot ovat leikekuvia, viikset ja pelikorttinippu ovat leimattu ja embossattu mustalla kohojauheella. :) Tällä taidetaan onnitella herraa, joka pitää korttipeleistä. :)\nLähettänyt Kaisuli klo 20:35\nTunnisteet: Embossaus, Miehille/pojille, Paperiaskarteluhaaste


6 kiistanalaista elokuvaa, jotka aiheuttivat kohua - Mielen Ihmeet\nJos mietitään elokuvahistorian kiistanalaisia ensi-iltoja, niitä on varmasti monia. Osa näistä on kuitenkin saanut vuosien varrella kulttielokuvan maineen, joille kannattaa varata paikka seuraavana leffailtana perheen kesken. Tästä syystä esittelemme sinulle tässä artikkelissa 5 kiistanalaista elokuvaa, jotka ovat aiheuttanut kohua ja polemiikkia yhteiskunnan keskuudessa jo ensi-illasta lähtien.\nElokuvahistoriasta löytyy useita kiistanalaisia elokuvia, joita ei ole ehkä helppo katsoa, mutta jotka ovat saaneet kulttielokuvan maineen ja joista puhutaan edelleen. Tällaiset elokuvat ovat merkinneet uutta aikakautta, määritelleet uuden estetiikan tai tuottaneet moraalisen skandaalin.\nSeuraavat elokuvahistorian 6 kiistanalaista elokuvaa ovat elokuvia, jotka sisältävät kauhistuttavia seksikohtauksia, hirvittävää väkivaltaa tai säädytöntä kieltä – tai ainakin omaan aikaansa nähden, koska moralistiset aktivistit sekä uskonnon ja kulttuurin suojelijat ovat näin aikoinaan sanoneet.\nSilti jotkut näistä elokuvista ovat voittaneet Oscar-palkintoja ja ne luokitellaan elokuvahistorian kaikkien aikojen parhaimpien elokuvien joukkoon siitä huolimatta (tai kenties juuri siksi), että ne ovat herättäneet aikanaan paljon kohua. Unohdetaan nyt kuitenkin ne aidosti epämiellyttävät elokuvat, kuten A Serbian Film, Cannibal Holocaust tai Irreversible, sillä tässä artikkelissa esittelemme elokuvahistorian 6 kiistanalaista elokuvaa, jotka ovat nostattaneet polemiikkia jo ensi-illastaan lähtien, mutta jotka ovat sittemmin kasvaneet (tai tulevat kasvamaan) tunnetuiksi ja kehutuiksi mestariteoksiksi.\nAng Leen Brokeback Mountain (2005)\nPoliittisten ja uskonnollisten konservatiivien tuomitsemana Brokeback Mountain muovasi perinteisen homo/biseksuaalisen romanssin valkokankaalle. Elokuva ansaitsi kiitosta sekä kriitikoilta että yleisöltä. Lähes neljännesvuosisata elokuvan Making Love (1982) jälkeen, hyvin samankaltaisella tavalla tämä draama, joka oli arvostetussa Oscar-gaalassa myös ehdolla vuoden parhaana elokuvana, kietoutui kahden nuoren cowboyn tarinan ympärille, jotka vuonna 1963 paimentaessaan lampaita päätyvät odottamattomille treffeille. Elokuva kertoo, kuinka näiden kahden päähenkilön välille syntynyt onneton rakkaus tulisi vaikuttamaan heidän elämäänsä seuraavien kolmen vuosikymmenen aikana.\nJotkut konservatiiviset katoliset järjestöt leimasivat elokuvan “moraalisesti loukkaavaksi” sen avoimesta tavasta kuvata homoseksuaalista suhdetta. Toiset arvostelivat elokuvaa seksuaaliseksi propagandistiksi. Konservatiiviset kristilliset fundamentalistiryhmät olivat puolestaan sitä mieltä, että elokuva edusti homoseksuaalisuuden ihannointina, joka edisti seksuaalista agendaa. Elokuvan arvostelijat taas leimattiin “homofobisiksi”.\nVaikka sitä pidettiin homoelokuvien “vallankumouksellisena” elokuvana, kumpikaan elokuvan kahdesta päänäyttelijästä, sen ohjaaja tai sen käsikirjoittajat eivät olleet homoseksuaaleja. Elokuva julkistettiinkin alun perin viittaamatta erityisesti sen homoseksuaaliseen taustaan.\nVirginie Despentesin Baise Moi (2000)\nNatural Born Killersin ja Thelma ja Louisen jalanjäljissä kulkeva draama kertoo kahdesta naisesta, jotka kärsivät hyväksikäytöstä ja joista kasvoi rankan taustansa takia kostajia, kiellettiin elokuvan kotimaassa Ranskassa. Elokuvan herättämä polemiikki oli sensuurinsa vuoksi erittäin suurta, sillä oli yleistä, että samankaltaista väkivaltaa näytettiin miesten tähdittämissä elokuvissa.\nVirginie Despentesin Baise Moi on uskalias ja törkeä taideteos naisten seksuaalisesta vihasta. Kahden elämän kovettaneen naisen armoton ja järjetön pako oli ensimmäinen yhteistyö ranskalaisen elokuvantekijän Virginie Despentesin ja entisen pornotähden Coralie Trinh Thi välillä. Elokuvan käsikirjoitus on sovitettu Despentesin omasta romaanista vuodelta 1995. Tänä päivänä Baise Moi on saavuttanut kulttielokuvan maineen.\nMonty Python voisi pilkata ongelmitta itse Englannin kuningatarta joutumatta siitä pulaan. Mutta kun tehtiin satiiri tavallisesta nasaretilaispummista, jota luultiin Messiaaksi, ryhmän jäsenet alkoivat saada tappouhkauksia. Tätä seurasivat mielenosoitukset, kun taas kristilliset järjestöt valittivat, että Jeesuksen pilkkaaminen oli kuolemansynti. Ironista tässä oli juuri se, että elokuvassa Monty Python pilkkasi nimenomaan uskonnollisia fanaatikkoja.\nKatsojat, jotka ovat tottuneet Hitchcockin hiottuihin technicolor-trillereihin hämmästyivät tästä mustavalkoisesta yllätyksestä. Elokuva uskalsi myös tappaa elokuvan päätähden Janet Leigh’n ennen puolimatkaa.\nTätä Alfred Hitchcockin voimakasta ja monimutkaista psykologista trilleriä on pidetty kaikkien modernien kauhu- ja jännityselokuvien äitinä. Ilman kenenkään apua Psyko aloitti Slasher-tyyppisten elokuvien aikakauden veristen murhien ja upean grafiikan kera.\nPsyko rikkoi myös kaikkia aikaisempia käytäntöjä elokuvamaailmassa. Esimerkiksi elokuvan naispäähenkilönsä esiintyä alusvaatteisillaan jo elokuvan ensimmäisessä kohtauksessa. Lisäksi elokuvan päätähti, Janet Leigh, kohtasi kauhean loppunsa jo kauan ennen elokuvan päättymistä. Tämä ikoninen kohtaus – murha suihkussa – on jäänyt pysyvästi elokuvahistorian muistiin.\nPsyko pitää sisällään niin monia kerroksia ja se on niin monimutkainen, että kaiken tämän hienovaraisuuden kuvaamiseksi tarvittiin useita visualisointeja. Elokuvan kriitikot eivät ymmärtäneet tätä elokuvaa selkeästi silloin, kun se sai ensi-iltansa. Kauhu ja jännitys syntyivät yleisön mielissä, vaikka tarina sisälsi monia tabu-teemoja, kuten transvestisuutta, epäsuoraa insestiä ja merkkejä nekrofiliasta.\nOtto Premingerin Kultainen käsivarsi (1955)\nFrank Sinatra näyttelee tässä elokuvassa, jota pidetään Hollywood-elokuvahistorian ensimmäisenä kuvauksena heroiiniriippuvuudesta. Luonnollisesti, ja koska kyseinen elokuva on osana 5 kiistanalaista elokuvaa -listaamme, moraaliset vahtikoirat älähtivät myös tämän elokuvan ensi-illasta.\nSen sijaan katsojat olivat vaarassa viljellä erilaisia ja herkullisia riippuvuuksia: elinikäinen kaipuu Saul Bassin tyylikkäisiin sekvenssien montaaseihin ja Elmer Bernsteinin elokuvien musiikkiin. Kun Otto Preminger oli tehnyt historiaa Carmen Jonesin kanssa, hän päätti ohjata tämän uskaliaan film noirin.\nAdrian Lynen Lolita (1997)\nLolita pystyi yllättämään vielä 35 vuotta myöhemmin siitä, kun Stanley Kubrick ohjasi tästä kuuluisasta romaanista oman versionsa. Vladimir Nabokovin romaaniin pohjautuva ja ohjaaja Adrian Lynen aistillinen ja eroottisesti latautunut versio vuodelta 1997 kertoo 14-vuotiaasta “nymfomaanista” (Dominique Swain) ja Humber Humbertiksi (Jeremy Irons) kutsutusta opettajasta, jolla oli pakkomielle tähän nuoreen tyttöön.\nAlusta alkaen elokuvan kattavuus poikkeavasta ja edelleen kielletystä ja herkästä aiheesta, joka koskee alaikäisten seksuaalisuutta ja insesti-pedofiliasta, herätti voimakasta kritiikkiä. Ääriryhmät syyttivät elokuvaa pedofilian edistämisestä.\nVaikuttaa kuitenkin vähintäänkin epäilyttävältä, että elokuva olisi sietänyt tai olisi edistänyt tätä epäsosiaalista käyttäytymistä. Elokuva ei esimerkiksi sisältänyt käytännössä katsoen ollenkaan naispuolista alastomuutta, sillä lyhyessä ja hämärässä yöllä tapahtuvassa seksikohtauksessa käytettiin kaksoisvartaloa, huolehtien erityisesti tästä arasta näkökohdasta koko kuvausten ajan.


. | Seta – Nuoret\nUsein tuntuu siltä, etteivät poliitikot ymmärrä tarpeeksi sateenkaarinuorten elämästä, eivätkä oikein osaa ottaa meitä huomioon päätöksenteossa. Jotta sateenkaarinuorten ääni saataisiin kuuluviin eduskunnassa, on tärkeää nostaa esiin omia tarinoitamme ja ajatuksiamme. Setan nuorisotoimikunta keräsi eduskuntavaalien alla nuorten kirjeitä kansanedustajille. Nuoret kertovat kirjeissä elämästään, ongelmistaan sekä siitä, mitä on aina halunneet kansanedustajien tietävän.\nVoit kirjoittaa oman kirjeesi täällä.\nTerve uudet kansanedustajat! Onneksi olkoon vaalivoitoistanne, kiva että ootte päässeet korkeaan virkaan rakentamaan vielä parempaa pohjoismaalaista hyvinvointivaltiota.\nOdotan innolla uusia tuulia politiikassa, ja erityisesti sukupuolivähemmistöjä koskevan lainsäädännön osalta. Omina nuoruusvuosinani oon saanut jo saanut iloita LGBT-ihmisiä koskevan lainsäädännön parantumisesta ja mun oma tarinani onkin aika ruusuinen. Kun kerroin 13-vuotiaana äidilleni että mulla on tyttöystävä, se sanoi vaan toivovansa mun olevan onnellinen. Kun tasa-arvoinen avioliittolaki meni läpi eduskunnassa, sain iloita siitä mun seksuaalivähemmistöihin kuuluvien ystävien kanssa. Mun ei tarvitse pelätä pride-kulkueessa tai LGBT-ihmisille suunnatuissa yöklubeissa oman henkeni edestä. Tiedän, että jos ikinä mua syrjittäis seksuaalisuuteni takia, pitäisi virkavalta ja oikeuslaitos huolen siitä ettei niin tapahtuis uudelleen.\nMut joillain mun tuntemilla LGBT-nuorilla ei asiat todellakaa oo näin hyvin. Tiedän yhen pojan jonka äiti ei ymmärrä tai varsinkaan hyväksy sen sukupuolenkorjausta millään mittakaavalla. Lukiossa oon todistanu lukemattomia tilanteita, kun opiskelijaa kutsutaan sen syntymänimellä. Siitä tyypistä näkee että sen sydän murtuu jokaikinen kerta.Oon istunu sängyn laidalla kuuntelemassa kun sukupuolenkorjausta läpikäyvä tyyppi kerto musertuneena siitä faktasta ettei se ikinä tuu samaan omia biologisia lapsia. Lista vois jatkua loputtomiin. Mun parhaan ystävän kumppanin elämä on yhtä helvettiä mielenterveysongelmien kanssa painiessa, sillä transpolin suunnattoman pitkät odotusajat venyttävät korjausprosessin aloitusta suhteettomasti.\nJa nää mun kertomat jutut on vain murto-osa siitä kaikesta tuskasta, jota meiän yhteiskunnallisen ilmapiirin ja nykyisen translain myötä nuoret ihmiset joutuu kokemaan jokapäivä. Mä oon kuullu niistä transnuorista, joiden vanhemmat on kadonnu niitten elämästä kaapista ulostulon jälkeen. Oon kuullu pöyristyttävän röyhkeästä ja epäinhimmillisestä kohtelusta, jota transnuoret on joutunu elämässään kokemaan. Ja oon kuullu myös niistä transnuorista, jotka on lähteny enkeleiksi taivaaseen koska tää maailma on niin silmittömän julma ja säälimätön niitä kohtaan.\nJa mä en enää ikinä halua kuulla yhtäkään uutta sellaista tarinaa. Yhdenkään nuoren ei pidä lähteä täältä liian aikaisin, koska niiden kokemaa tuskaa ei oteta vakavasti eikä laki anna niille ihmisoikeuksien mukaista kohtelua.\nSiksi me tarvitaan uusi translaki. Me tarvitaan translaki, joka lopettaa pakkosterilisaatiot. Me tarvitaan sellanen translaki, joka nopeuttais sukupuolenkorjausprosessia niin, ettei sen pituus heikentäis transihmisten hyvinvointia. Juridisen sukupuolen korjaamista on helpotettava. Me tarvitaan uusi suunta ja näkökulma sukupuolivähemmistöihin liittyvään keskusteluun. Lisää tiedostusta, avoimempaa ilmapiiriä.\nJa tämän te, hyvät kansanedustajat, voitte seuraavana vaalikautena tehdä. Mä toivon, että te loisitte seuraavan neljän vuoden aikana meille sellaisen Suomen, jossa yhdestäkään transnuoresta ei tulisi enää enkeliä sen takia, että meiän translaki on epäinhimmillinen ja rikkoo julkealla tavalla ihmisoikeuksia.\nJa toivon, että teette sen sekä nykyisten transnuorten että varsinkin niiden taivaassa olevien autuaiden tähden.\n17 years old rainbow youth:\nMy life as a young trans person would be way less-scarier, if the new translaw passed. Gender-neutral bathrooms would also be extremely important, since those would make our everyday life a lot safer and less stressful. Thank you!\nHei sinä. Tiedätkö sen tunteen, kun sinun pitää mennä joka päivä paikkaan, joka on homo-, bi- ja transfobinen? Paikkaan, jossa et voi olla oma itsesi tai muuten joudut väkivallan, kiusaamisen tai syrjinnän kohteeksi. Todennäköisesti et tiedä, ellet kuulu sukupuoli- tai seksuaalivähemmistöön, mutta minä tiedän. Tiedän, millaista on olla se, ketä kukaan ei huomioi julkisten tilojen suunnittelussa, ei passeissa, eikä terveystiedon kirjoissa. Yhteiskunnan ja muiden ihmisten silmissä olen tyttö, joka on hämmentävää, koska kaikki muut vaikuttavat olevan niin varmoja siitä kuka olen, paitsi minä itse. Valtion ja yhteiskunnan silmissä minua ei ole olemassa, koska virallisissa papereissa ei ole kolmatta sukupuolta vaihtoehtona. Ja kysyn kaikilta teiltä, ketkä päätätte asioista, jotka vaikuttavat merkityksellisesti muiden ihmisten elämiin: Miksi virallisissa papereissa ei voi olla kolmatta sukupuolimerkintää, kun se ei ole keneltäkään pois? Kuka sinä olet määrittelemään, millainen toinen ihminen saa tai ei saa olla? Uudistakaa translaki, ei vain kunnioittamaan transsukupuolisia, vaan kaikkia transihmisiä. Ja määrätkää, että kouluissa opetetaan sukupuoli- ja seksuaalivähemmistöistä, sillä vain niin voidaan varmistaa, että tulevaisuudessa siellä istuvat kansanedustajat ymmärtävät enemmän näistä asioista ja osaavat tehdä hyviä päätöksiä.\nJulkisiin palveluihin muunsukupuolisten vessat ja koulujen terveystiedon tunnilla puhuttaisiin enemmän seksuaali- ja sukupuolivähemmistöistä.\nNykyinen translaki ei mielestäni ole mitenkään inhimillinen. Siihen pitää saada muutos! On jo korkea aikakin. Emmekö halua edes yrittää olla tasa-arvoisia? Aina sanotaan, että nuoret ovat tulevaisuus joten kuunnelkaa siis mitä meilläkin on sanottavana. – Kiitos\nSateenkaariperheillä pitäisi olla samat adoptio oikeudet kuin heteropareilla!\nTarvitsemme ehdottomasti uuden translain mahdollisiman nopeasti. Uusi tautiluokitus transsukupuolisuudelle tulisi myös ottaa samaan aikaan käyttöön, kun WHO sen julkaisee, jotta saamme transhoidot pois mielenterveyspuolen piiristä, jonne ne eivät kuulu.\nNykyinen translaki loukkaa yksilön itsemääräämisoikeutta ja ihmisoikeuksia, joista EU on ymmärtääkseni jo huomauttanut. Pakkosterilisaatio on poistettava, sekä hoitoihin hakeutumista helpotettava. Hoitohenkilökuntaa pitää kouluttaa paremmin sekä varmistaa, että he ajavat trans- ja muunsukupuolisten oikeuksia eivätkä syrji heitä omien vakaumusten ja/tai mielipiteiden tähden.\nVarsinkin täysi-ikäisten pääsyä hoitoihin ja sukupuolen vahdistusta on helpotettava. Trans- tai muunsukupuolisen odotuttamista ja hoitojen lykkäämistä ilman, että syynä on mielenterveysongelma tms. ei aja kenenkään etua eikä edistä hyvinvointia.\nMyöskin alaikäisille trans- ja muunsukupuolisille on annettava paremmat mahdollisuudet toteuttaa identiteettiään joko/tai helpomman nimenvaihdon ja juridisen sukupuolen varmistamisen tai/ja blocker-hoitojen avulla. Alaikäiset sukupuolivähemmistöjen edustajat tarvitsevat myös ystävällisemmän ja turvallisemman ympäristön hoidoille ja tutkimukselle, kuin mitä Tampereen EVA-yksikkö antaa.\nOlen perheeni keskimmäinen lapsi ja olen biologisesti tyttö, minulla on kaksi veljeä, jotka ovat sitä mieltä, että olen tyttö, vaikka olen omasta mielestäni Gender queer, Äitini ja isäni eivät asiaan oiken kommentoi, en ole edes varma muistavatko he sen, mutta pääasia on se etten ole tyttö.\nLuin tänään, eli 21.3., että joku eduskuntaan haluava oli sitä mieltä ettei ole muita kuin kaksi sukupuolta, ja sukupuolta ei saisi vaihtaa. Olin erittäin vihainen kun luin sen, sillä mielestäni sukupuolia on enemmän kuin tyttö tai poika, ja jos tuntee olevansa poika niin miksi ei sukupuolta saisi vaihtaa? Ja jos tyttö tykkää tytöstä niin eikö se muka ole sallittua? Koulussa kaikki tekevät vitsejä homoista, ja Bi-seksuaaleista, se tekee oloni erittäin epämukavaksi, koska edelleen olen biologisesti tyttö, ja tähän menessä olen tykännyt tytöistä. Toivosin, että joku voisi tehdä asialle jotain. Ei se ole niin helppoa, mutta silti. Tiedän itsekkin, että vaikka kuinka paljon yritän ei kukaan minua kuuntele, saati ymmärrä.\nHei, täällä on yksi sukupuoli-ja seksuaalivähemmistöihin kuuluva nuori. Toivoisin, että muutatte translakia (Oikeastaan moni muukin haluaa kanssa), ongelmana on kanssa nämä julkkiset vessat, jossa on nais-ja mies jako. Voisi myös ottaa intersukupuoliset ja muunsukupuoliset ihmiset huomioon. Ja myös toivoisin, että Suomessa tulisi ”kolmas-sukupuoli” vaihtoehto, sillä sukupuolia on monia kuin nainen ja mies. Ja myöskin jossain kyselyissä, jos kysytään sukupuolta, olisi kiva, että siinä olisi myös kolmas vaihtoehto.\nTajusin noin puolitoista vuotta sitten olevani muunsukupuolinen. Olen koko ikäni ollut poikamainen. Ala-asteen loppupuolella yritin olla tyttömäisempi, mutta en ole koskaan esimerkiksi meikannut. Olen aina ollut erilainen kuin ikätoverini – olen viihtynyt enimmäkseen kotona ja minulla on ollut omat mielenkiinnonkohteeni. Lukiota edeltäneenä kesänä aloin enemmän miettiä sukupuoli-identiteettiäni. Mietin asioita useamman kuukauden aivan yksin, koska en halunnut puhua asioista kenellekään. Pian kuitenkin tajusin, että puhuminen auttaa. Nyt olen elänyt kaksi vuotta todellisessa identiteetissäni yhä laajemmin. Edelleen kohtaan mustavalkoisesti ajattelevia ihmisiä, mutta olen niellyt mieluummin pahan oloni kuin huomauttanut minuun kohdistuneesta epäasiallisuudesta. Jatkuva ihmisten korjaaminen nimittäin ottaa voimille.\nMuunsukupuolisuudesta on vasta vähän aikaa sitten alettu puhua julkisuudessa. Sen vuoksi oma tilanteenikin oli hankala – kesti pitkään tajuta, mistä oma paha olo johtui. Haluan yhteiskunnan silmissä tulla nähdyksi maskuliinisena. En kuitenkaan koe olevani täysin mies. On tärkeää, että tässä yhteiskunnassa on tilaa myös meille, jotka emme kuulu binäärin sukupuolijaotteluun. Ylipäätään sateenkaarivähemmistöistä ei puhuta paljoa – meitä jopa vähätellään ja haukutaan. Puhe homoista ja lesboista on yleistynyt, mutta transsukupuolisista ja varsinkaan muunsukupuolisista ei juurikaan puhuta näkyvästi.\nOn tärkeää, että jo lapsille kerrotaan sukupuolisuuden ja seksuaalisuuden moninaisuudesta. Se ei ole lasten hämmentämistä tai aivopesua – päinvastoin. Kun lapsille ei kerrota asioiden todellista laitaa, he käsittävät ne väärin ja heille saattaa pahimmassa tapauksessa jopa kehittyä fobioita erilaisuutta kohtaan. Toinen huono seuraus kertomattajättämisestä on se, että lapset/nuoret masentuvat ja saavat muitakin mielenterveysongelmia, koska eivät tiedä moninaisuuden olemassaolosta ja sen normaaliudesta.\nICD-10 diagnooseista vain F64.0 oikeuttaa kaikkiin sukupuolenkorjaushoitoihin. ICD-11 -sairausluokituksesta transsukupuolisuus on psykiatrisesta luokituksesta siirretty seksuaaliterveys-luokkaan. On tärkeää, ettei transsukupuolisuutta käsitellä mielisairautena, koska se ei sitä ole. Monet transtaustaiset ystäväni ovat kriiseilleet siitä, saavatko he haluamiaan sukupuolenkorjaushoitoja. Hoidot on tietysti katsottava yksilökohtaisesti, mutta myös muunsukupuolisille on taattava mahdollisuus samoihin hoitoihin kuin binäärisille transihmisille, koska ulkoinen sukupuolen ilmaiseminen saattaa olla myös hyvin maskuliinista/feminiinistä, vaikka olisikin muunsukupuolinen. Hoitoja tulisi jossain määrin mahdollistettava myös alaikäisille, koska käsitys omasta identiteetistä kehittyy jo lapsena. Esimerkiksi puberteetin pysäyttäviä blokkerihoitoja tulisi tarjota alaikäisille. Ne eivät tee mitään peruuttamatonta, vaan antavat yksilölle enemmän aikaa miettiä, kumman binäärisen murrosiän haluaa käydä läpi.\nMyös pakkosterilisaatiosta on päästävä eroon. Ei ole oikein riistää yksilöiltä oikeutta saada biologisia lapsia, vaikka hormonikorvaushoidot yleensä tekevät yksilön steriiliksi. Esimerkiksi USA:ssa ja Iso-Britanniassa transmiehet voivat jäädyttää munasolujaan ennen kuin aloittavat testosteronin. Kaikki eivät halua tallettaa sukusolujaan, kuten en minäkään. Oikeus tähän tulisi kuitenkin säästää. Olen itse saanut alkuni hedelmöityshoidoista, eikä minulla ole juurikaan mahdollisuutta selvittää, kuka on biologinen isäni.\nMonet transihmiset itseni tavoin eivät halua saada biologisia lapsia perinteisellä tavalla tai ovat hankkineet niitä jo ennen sukupuolenkorjausprosessiin hakeutumista. Nykyisin yhteiskunnan silmissä normaalien cis- ja heteropariskuntien on helpointa adoptoida lapsia. Yhtälainen oikeus adoptioon on taattava myös homopareille, yksinhuoltajille ja transtaustaisille, eli sukupuoleen tai seksuaaliseen suuntautumiseen katsomatta.\nYksilön sukupuolikokemus on hänen omansa. Itse olen miettinyt juridisen sukupuolen vaihtamista jonkin verran. Koska en koe olevani mies, en välttämättä halua muuttaa juridista sukupuoltani mieheksi. Toisaalta taas olen vaihtamassa itselleni nimeä, joka mielletään miehen nimenä. Mietinkin, kuinka miehen nimi naisen henkilötunnuksella vaikuttaa muiden käytökseen. Tulen myös mahdollisesti aloittamaan hormonikorvaushoidot lähivuosina, joten mies juridisena sukupuolena olisi varmasti turvallisin vaihtoehto. Olen myös miettinyt kolmatta juridista sukupuolta hypoteettisesti, ja se on mielestäni vähän kaksipiippuinen juttu. Yksilön juridinen sukupuoli ei periaatteessa ole muiden kuin yksilön itsensä asia. Biologinen sukupuoli ei aina vastaa juridista sukupuolta. Näin esimerkiksi intersukupuolisten kohdalla. Tämän vuoksi kolme juridista sukupuolta olisi hyvä ratkaisu, joka tulisi taata vähintään intersukupuolisille. Maailmalla kolmas sukupuolimerkintä on käytössä alle 20 maassa. Itseäni mietityttää, kuinka kolmannen sukupuolimerkinnän omaavia ihmisiä kohdellaan maissa, joissa sitä ei ole – varsinkin hyvin konservatiivisissa maissa, joissa sukupuoli- ja/tai seksuaalivähemmistöön kuuluminen on rikos. Mielestäni toimivin ratkaisu olisi sellainen henkilötunnus, josta ei käy ilmi henkilön juridinen sukupuoli. Jos sitä tietoa johonkin tarvitsee, se voisi olla näkyvillä vain sitä tarvitseville tahoille. Toki sekin, että sukupuolimerkintä ei selviä matkustusasiakirjoista, saattaa ainakin aluksi olla hämmentävää, mikäli kyseistä käytäntöä ei toteuteta maailmanlaajuisesti.\nTyöpaikoilla tapahtuu edelleen syrjintää sukupuolen tai seksuaalisen suuntautumisen perusteella. Se on väärin! Olen itse vasta astumassa työelämään, ja koulukiusattuna ajattelen ihmisten reagoivan identiteettiini pahimmalla mahdollisella tavalla, vaikka se onkin irrelevanttia. Olen saanut pääasiassa hyvän vastaanoton ulostulojeni jälkeen. Olen kuitenkin kuullut, että sateenkaarivähemmistöön kuuluminen on johtanut siihen, ettei palkata töihin tai saadaan potkut ominaisuuden ”tultua julki”. Seksuaalisuus, sukupuoli mukaan lukien, on yksilön ominaispiirre. Se ei vaikuta siihen, kuinka hyvä työntekijä on.\nOlen kiitollinen vähemmistöidentiteetistäni ja erilaisuudestani. Se on kasvattanut minua enemmän kuin mitä yhteiskuntanormatiivinen identiteetti olisi tehnyt. Maailmankuvani on avartunut ja arvostan erilaisuutta. Mielestäni jokaisen tulisi käydä tietynlainen ajatusprosessi läpi, jotta he tajuaisivat, kuinka moninaisia me ihmiset olemme. Minun on pitänyt tehdä töitä sen eteen, että saan haluamani. Tämä on opettanut arvostamaan myös niitä saavutettuja asioita enemmän.\nPyydän, että teette poliittisia päätöksiä siten, että huomioitte myös meidät sateenkaarivähemmistöön kuuluvat kansalaiset.\nHei, sinä, joka luet tätä. Onko sinusta ikinä tuntunut, ettei kukaan ymmärrä? Että olet ainoa ihminen, jolla on tietynlaisia ongelmia? Tiedän, miltä tämä tuntuu, koska olen muunsukupuolinen. Yleensä minunlaisia ihmisiä ei ole huomioitu julkisisten vessojen tai pukuhuoneiden osalta, eikä asiasta ole viitsitty kirjoittaa terveystiedon- tai biologiankirjoihin. Ruotsin tunneilla meille ei ole opetettu hen-pronominin taivutusta, koska sitä ei olla nähty tarpeellisena. Minne tahansa menenkin, näkyy kaikkialla sukupuolen kaksijakoisuus.\nJos olisin homo-, bi- ja transfobisessa koulussani oma itseni, joutuisin häirinnän, syrjinnän ja kiusaamisen kohteeksi. Jos hakeutuisin myöhemmin transpolille hoitoihin, saisin ehkä diagnoosin F64.8. ”muu sukupuoli-identiteetin häiriö” ja jäisin ilman hoitoja. Jos kertoisin avoimesti ihmisille olevani muunsukupuolinen saisin todennäköisesti kuulla ”nykynuorison trendeistä”, eikä minua otettaisi tosissaan.\nMutta en ole friikki, häiriö tai trendi. Olen ihminen, kuten sinäkin. Sukupuolen moninaisuus ei ole ”höyhötystä”, kuten Jussi Halla-Aho asian ilmaisi. Se on asia, joka koskettaa monia ihmisiä.\nJos Suomi on niin tasa-arvoinen hyvinvointivaltio kuin sanotaan, miksi transihmisiä kohdellaan niin huonosti? Miksi virallisesti ei voi olla kolmatta sukupuolimerkintää, joka olisi ilmoitusasia? Miksi kouluissa ei opeteta sukupuoli- ja seksuaalivähemmistöistä?\nTarinoita sukupuolen moninaisuudesta lapsille ja nuorille -sarjakuva-albumi (2012)\n>> Itse tulostettava versio [pdf]\nMietittääkö sukupuoli tai seksuaalinen suuntautuminen – omakohtaisesti tai jonkun ystävän tai läheisen puolesta? Tarvitsetko lisätietoa tai ihmisen, jolle puhua? Sukupuolen moninaisuutta koskevissa asioissa voit saada apua ja neuvontaa Setan Sukupuolen moninaisuuden osaamiskeskukselta ja seksuaalista suuntautumista liippaavissa asioissa voit olla yhteydessä Setan jäsenjärjestöihin. Vertaistoiminnasta löydät enemmän tietoa Nuorten ryhmät -sivuilla sekä Sukupuolen moninaisuuden osaamiskeskuksen sivuilta.\nSukupuolen moninaisuuden osaamiskeskus tajoaa transihmisille, sukupuoltaan pohtiville ja intersukupuolisille ja heidän läheisilleen tukea ja neuvontaa puhelimessa, sähköpostilla ja netissä. Voit myös sopia tapaamisen työntekijän kanssa. Ole yhteydessä nuorten erityisohjaaja Sasu Mattilaan!\nAsiakasvastaanotto: nuoret ja nuoret aikuiset (12-29v.)\nRuotsinkielinen asiakaspalvelu/kundservice på svenska\nRuotsinkieliset kahvi-illat/svenskspråkiga kaffekvällar\npuh. 050 326 4504 (puhelinaika perjantaisin klo 12-14)\nPuhelinpäivystys on auki maanantaina klo 13-15 ja torstaina klo 19-21 numerossa 044 300 2355.\nPalvelu on avoin kenelle tahansa, jota seksuaalinen suuntautuminen tai sukupuolen moninaisuus pohdituttaa joko omakohtaisesti tai esimerkiksi perheenjäsenen tai läheisen kokemusten kautta. Neuvontatyöntekijät vastaavat puhelimeen ja kirjallisiin kysymyksiin päivystysaikoina. Voit lähettää viestin verkon kautta koska tahansa. Viesteihin vastataan saapumisjärjestyksessä. Aiheiden kiireellisyydestä riippuen viesteihin pyritään vastaamaan noin viikon sisään. Palvelun tuottaa Pirkanmaan Seta STEA:n tuella.\nPuhelin: 044 300 2355\nNuorten Exit tarjoaa keskusteluapua ja neuvontaa nuorille, jotka ovat kokeneet seksuaalista kaltoinkohtelua tai härintää. Voit osallistua nimettömästi chattiin ryhmässä tai kahden kesken työntekijän kanssa, lähettää kysymyksiä mieltäsi askarruttavista asioista ja tarpeen vaatiessa sopia yksilötapaamisesta tai saada ohjausta muiden palvelujen piiriin.\nHelp.some on älypuhelinsovellus, jonka kautta koulutetut työntekijät tarjoavat neuvoja ja tukea erityisesti netissä kiusaamista, ahdistelua, syrjintää tai muuta epäasiallista kohdanneille.\nJust wear it -sivustolla on monipuolisesti nuorille tietoa seksistä ja seksitaudeista sekä niiltä suojautumisesta. Hivpointilta saat myös tietoa hiv:stä sekä muista seksitaudeista ja niiltä suojautumisesta. Hivpointin Miesten kesken turvallisesti -sivustolla tarjotaan tietoa hiv:stä ja seksuaaliterveydestä miehille. Checkpointin maksuttomat ja anonyymit hiv-testaus- ja seksuaalineuvontapalvelut ja aukioloajat löytyvät täältä: http://miestenkesken.fi/checkpoint/\nMannerheimin lastensuojeluliiton Nuortennetissä on nuorille tietoa seksuaalisuudesta ja seurustelusta, mielenterveydestä, kiusaamisesta ja päihteistä. Nuortennettiä on tekemässä nuoret itse. Maksuton lasten ja nuorten puhelin päivystää joka päivä. Sivujen kautta voi myös osallistua keskusteluun sekä maanantaista torstaihin chattailla kahden kesken päivystäjän kanssa.\nPoikien talo on turvallinen tila 10–28 -vuotiaille pojille ja nuorille miehille. Miespuolisten työntekijöiden kanssa jutella luottamuksellisesti mistä tahansa asiasta, joka mietityttää. Poikien talolta löytyy asiantuntevaa tietoa sukupuolen ja seksuaalisen suuntautumisen moninaisuuden kohtaamisesta. Poikien taloja on Helsingissä ja Oulussa.\nSexpo -säätiöltä löytyy tietoa kaikesta, mitä ikinä olet seksistä ja seksuaalisuudesta halunnut tietää. Sexpon sivuilla voit tutustua seksuaalioikeuksiin sekä kysyä seksuaalisuuteen ja sukupuolisuuteen liittyvistä asioista. Nuorten neuvonnassa kysymyksiin vastataan viikossa, mutta sitä odotellessa voit tutustua muiden nuorten esittämiin kysymyksiin ja heidän saamiinsa vastauksiin! Sexpo-säätiöllä on myös maksuton neuvontapuhelin.\n10–28-vuotiaille tytöille ja nuorille naisille suunnatuissa Tyttöjen taloissa voi osallistua monenlaisten ryhmien toimintaan, saada tukea ja neuvontaa asiantuntevilta työntekijöiltä tai vain oleskella turvallisessa ja kotoisassa ympäristössä. Tyttöjen taloissa toteutetaan sukupuolisensitiivistä tyttötyötä, jolle on keskeistä ihmisen arvokas kohtaaminen, yhteisöllisyys ja usko ihmisen omiin voimavaroihin Tyttöjen taloja on  Helsingissä, Espoossa, Kuopiossa, Oulussa, Rovaniemellä, Tampereella ja  Turussa.\nNetari on Suomen suurin verkkonuorisotalo, jonka sisältä löytyy mm. Sekasin-chat, Rikosuhripäivystyksen chat, Poikien puhelin -chat, seksuaalineuvonta-chat ja Tyttöjen ja Poikien taloa ylläpitävän Loisto Setlementin chat. Netari toimii myös Habbossa ja striimaa pelejä Twitchissä. Netarissa on aina läsnä nuorisotyöntekijöitä.\nVäestöliitolla on kattavat nuorten nettisivut, joilta löytyy paljon vastauksia monenlaisiin kasvun ja kehitykseen sekä seksiin ja seurusteluun liittyviin kysymyksiin. Väestöliitolla on myös nettivastaanotto ajanvarauksella, seksuaalineuvontachat, nuorten kysymyspalsta sekä Poikien puhelin.\nNuorten kriisipiste Helsinki\nNuorten kriisipiste tarjoaa maksutonta ja luottamuksellista keskusteluapua kriisityöntekijän kanssa 12–29-vuotiaille nuorille, aikuisille, pareille ja nuorten perheille.\nPäivystys palvelee Albertinkadulla tiistaista torstaihin klo 9–11 ilman ajanvarausta ja puhelimitse maanantaista torstaihin klo 9-11 välisenä aikana numerossa 045 3410 583.\nSamtalsstöd erbjudas även på svenska.\nOta yhteyttä Rikosuhripäivystykseen, jo olet joutunut tai epäilet joutuneesi rikoksen uhriksi, jos läheisesi on joutunut rikoksen uhriksi tai jos olet todistajana rikosasiassa. Rikosuhripäivystyksestä saat neuvoja ja tukea verkkomateriaalien lisäksi puhelimitse tai chatissa.\nSOS-kriisikeskus Helsingissä tarjoaa lyhytkestoista keskusteluapua kriisistä selviytymisen tueksi. Voit tulla vastaanotolle yksin, puolisosi kanssa tai perheenä. Vastaanotolle ei tarvita lähetettä, vaan voit ottaa yhteyttä puhelimitse tai halutessasi jättää yhteydenottopyynnön nettisivuilta löytyvällä lomakkeella. Ajanvaraus puhelimitse ma–to klo 9–12 ja 13–15 sekä pe klo 9–12.\nOletko sinä tai läheisesi vaikeassa elämäntilanteessa tai kokenut järkyttävän tapahtuman? Tuntuuko sinusta ettet jaksa enää? Onko sinulla itsemurha-ajatuksia? Kriisipuhelin tarjoaa kriisissä oleville keskusteluapua. Kriisipuhelimen tavoitteena on helpottaa henkistä hätää keskustelun kautta sekä ehkäistä itsemurhia. Päivystäjä auttaa soittajaa pohtimaan keinoja oman tilanteensa helpottamiseksi ja ongelmien ratkaisemiseksi. Valtakunnallinen kriisipuhelin päivystää numerossa 010 195 202 arkisin klo 9:00–7:00 sekä viikonloppuisin ja juhlapyhinä klo 15:00–7:00.\nTukinet on netissä toimiva kriisikeskus. Tukinetissä voit maksutta saada henkilökohtaista tukea, osallistua erilaisiin keskusteluryhmiin tai etsiä tietoja Tukinetin palveluhausta tai aineistokannasta\nÖsterbottens svenska ungdomsportal. Här kan du ställa frågor och få svar, läsa vad andra har frågat och hitta länkar till olika stödtjänster\nUng info samlar ihop länkar till olika stödtjänster som du kan kolla i olika kategorier eller regioner.\nSeta – Pääsivusto


Karjalan kielen professoru Jovensuun yliopistoh 1.1.2009 - opastajat.net/forum\nKarjalan kielen professoru Jovensuun yliopistoh 1.1.2009\nViesti Kirjuttai mp » 02 10 2008, 09:58\nJovensuun yliopiston humanistine tiedokundu piätti 24.9.2008 luadie virguehtotuksen filolougien douhturi Petr Zaikovan nimittämizekse karjalan kielen da kul'tuuran professoran virgah 1.1.2009 algajen. Zaikov nygöi on Petroskoin valdivonyliopiston karjalan kielen professoru.\nVirgu on ainavo karjalan kielen professuuru Suomes. Virgusellityksen mugah virran ruadoloih kuulutah karjalan kielen da kul'tuuran tutkimus da tutkimuksen koordinoindu, karjalan kielen opastamine da kielen säilymisty kannattai yhteiskunnalline toimindu. Professoran pidäy kannattua alan jatko-opastundua.\nProfessoran vuotetah kehittiä alan tutkimustu monitiijollises yhteisruavos Jovensuun yliopiston Karjalan tutkimuslaitoksen da toizien (kui Petroskoin) yliopistoloin suomen da sugukielien laitoksien da kodimaizien kielien tutkimuskeskuksen kel.\nTiedokundu käytti azientundijoinnu prof. Matti Larjavuarua (Helsingin yliopisto) da emer. prof. Seppo Suhostu (Helsingin yliopisto).\nTiedokundu työndäy virguehtotuksen yliopiston rektoran hyväksyttäväkse.\nRe: Karjalan kielen professoru Jovensuun yliopistoh 1.1.2009\nViesti Kirjuttai ozakas » 18 12 2008, 18:37\nTozi hyva, gu Suomes roihes karjalan kielen professuuru, vaigu ei tiija roihesgo se hyva Karjalan karjalazile, gu meijan ainavo karjalan kielen professor pagieu Suomeh? Kuibo Karjalas rubieu kehittymah hanettah vienankarjalan murdeh? Eihai karjalazet iga kai sudre sanottu: Kala ecciy syvembia da ristikanzu parembua. Toinah hai Suomesgi luadiu aijan hyvia karjalan kielen hyvakse, kuigi Karjalas. A myo tia handy rubiemmo ilomielin vuottamah iares, myo hai ylen suvaicemmo da kunnivoicemmo meijan professorua da Karjalan rahvahan liiton johtajua.\nViesti Kirjuttai Pekoi » 18 12 2008, 20:34\nA,kuibo nygöi Petroskoin Yliopistos?Avavuugo virgu?Onnuako kai suomelazet pättävät karjalniekat ruadoh pyrritäh!\nViesti Kirjuttai ozakas » 19 12 2008, 07:31\nKarjalan Tazavallas on karjalan kielen dohtorakse vaitellyh vaiku yksi Pekka Zaikov, muudu pahakse mielekse, meile tal hetkel ei ole, ga tiijan gu aijoin mendyy ihan varmah roihes. A karjalan kielen laitostu Petroskoin valdivon yliopistos varmah rubieu ohjuamah kentah hanen opastujis.\nViesti Kirjuttai sarikku » 12 02 2009, 15:22\nTänäpäi meijän uuzi karjalan kielen da kulttuuran professoru pidi paginua tiä Jovensuun yliopistos. Enzmäi oli kuccuttu lehtilöin, radivon da sit vie televiizoran toimittajii. Erikzeh oli toine pagin yliopiston rahvahale, opastajile, tutkijoile da opastujile. Professouru pidi paginua mittumat ollah pluanat karjalan kielen opastukses, vie ei kai ole valmehet. Enzmäzet kurssat, Karjalan kielen peruskursu da Karjalan kulttuuran peruskursu, alletah kevätkuul.\nVoibi olla gu televiizoras (Ylen uudiziz) ehtäl ozutetah professorua da i muidagi rahvahii. Da sit huomei voi olla meijän Karjalainen-gazetas paginua i professoras i Suomen kielipezädielois.\nViesti Kirjuttai sarikku » 18 02 2009, 13:05\nPiätniccan 27.2.09 Jovensuun yliopiston Karjalan kielen da kulttuuran professoru Pekka Zaikov pidäy paginan "Karjalan kielen nykytilandeh". Luvendo on 14.15-16.00, Jovensuun yliopiston zualas AG100. Luvendole voibi tulla ken tahtou! Tulgua terveh!


Pioni makrameekorvikset, PDF ohje - Sofia Knotter makrameelangat\nEtusivu / Tarvikkeet ja ohjeet / Ohjeet & tuotepaketit / Pioni makrameekorvikset, PDF ohje\nNäytä ostoskori “2 pr valmiita pikkupisarakorvispohjia 25x17mm” on lisätty ostoskoriin.\nPioni makrameekorvikset, PDF ohje\n7,50 € 6,00 € sis alv. 24%\nOpettele solmimaan kauniit makrameekorvikset tämän perusteellisen pdf-ohjeen avulla. Tämän erittäin monipuolisen ja tarkan korvisohjeen avulla opit aloitussolmun lisäksi kolme erilaista makrameesolmua!\nYhteen korvispariin tarvitset 2kpl korviskoukkuja, 2 kpl kuusiokorupohjia ja yht. 440 cm 2,5mm vahvuista Sofia Knotter -lankaa. Voit tehdä korut myös kahdella värillä (eli myös 5x3mm lankapaketilla onnistut) tai paksummasta langasta jakamalla lankaa ohuemmiksi!\nValmiit korvakorupohjat löytyy verkkokaupasta, ostettavissa erikseen.\nPioni makrameekorvikset, PDF ohje määrä\nTuotetunnus (SKU): 000603409-14 Osastot: Kaikki makrameetarvikkeet, Ohjeet, Ohjeet & tuotepaketit, Tarvikkeet ja ohjeet Avainsanat tuotteelle DIY, helppo ohje, Kaarna Knotting, makrame korvakorut, makramee ohje aloittelijalle, makramee paketti\n1 arvio tuotteelle Pioni makrameekorvikset, PDF ohje\nPipsa Turunen (varmistettu kirjoittaja) – 19.9.2020\nIhanan selkeä ohje kuvien kera! Korvikset oli helppo ja kiva tehdä + valmiit korvikset ovat upeat! ❤\n5 pr pyöreää korvakorurengasta 25mm /kirurginteräs\n2 pr pyöreää korvakorurengasta 40mm /kirurginteräs\n5 pr valmiita neliökorvispohjia 20mm\n2 pr valmiita kuusiokorvispohjia 22mm\nRengastasseli makrameekorvikset, PDF ohje\nRengastasseli PDF ohje + 5 pr 25mm korvisrenkaat\nKatselet: Pioni makrameekorvikset, PDF ohje 7,50 € 6,00 € sis alv. 24%


Etusivu > Tilastot > Väestö > Työssäkäynti > 2011 > Pääasiallinen toiminta ja ammattiasema > Laatuseloste: työssäkäyntitilasto\nTuotettavia tietoja ovat muun muassa väestön pääasiallinen toiminta, elinkeinojakauma, ammattiasema, työpaikkojen lukumäärä, työpaikan sijainti, väestön ja työvoiman koulutus- ja tulotiedot. Tietoja voidaan tuottaa kaikilla hallinnollisilla aluejaoilla ja koordinaattipohjaisilla aluejaoilla (esimerkiksi postinumeroalueet, karttaruudut, kuntien osa-alueet).\nUseat tiedot työssäkäyntitilastoon voidaan saada suoraan jostakin rekisteristä niitä juurikaan muuttamatta tai muokkaamatta. Tällaisia tietoja ovat esim. henkilön demografiset tiedot tai tulo- ja varallisuustiedot. Monia tietoja tuotetaan myös ns. rekisteriestimointimenetelmällä, jossa käyttämällä hyväksi samanaikaisesti useita rekisteriaineistoja määritellään jokaiselle henkilölle kunkin muuttujan arvo. Esimerkkinä tällaisesta muuttujasta on henkilön pääasiallinen toiminta. Sen päättelyssä tarvitaan tietoja henkilön iästä, työsuhteista, työttömyydestä, opiskelusta, eläkkeen saamisesta jne. Päättelysäännöt on muodostettu siten, että ne tuottavat mahdollisimman lähelle lomakepohjaisesti kerättyjen tietojen mukaisia tietoja. Päättelysääntöjen muodostamisessa on apuna käytetty aikaisempien väestölaskentojen tietoja ja rekisteritietoja samalta ajankohdalta. Päättelysääntöihin sisältyy myös eri aineistojen priorisointi siinä tapauksessa, kun tiedot ovat ristiriitaisia.\nEnsimmäisen kokonaan rekisteripohjaisen väestölaskennan yhteydessä vuonna 1990 tehtiin laaja luotettavuustutkimus. Näitä rekisteritilastoja verrattiin otospohjaisen lomaketiedustelun antamiin tietoihin. Otos käsitti noin kaksi prosenttia rakennuksista, asunnoista ja henkilöistä. Luotattavuustutkimus osoitti, kuinka suurella osalla lomaketieto ja rekisteritieto poikkesivat toisistaan, mutta ei lopulta sitä, kumpi tieto on oikea. Esim. usean työn tekijä ilmoittaa lomaketiedustelussa pääasialliseksi työkseen eri toimen kuin mihin rekisteripäättelyssä päädytään. Työssäkäyvä opiskelija tulee määritellyksi rekisteritiedoilla väistämättä työlliseksi, vaikka hän itse jättäisi työnsä kertomatta. Tutkimukset ovat osoittaneet, ettei rekisteripohjaisten ja lomakepohjaisten tietojen ero ole suurempi kuin kahden lomakepohjaisen tiedon välinen ero. Vertailututkimuksia on julkaistu Tilastokeskuksen sarjoissa.\nUsein poikkeamat ovat selitettävissä rekisterijärjestelmän ja haastattelumenetelmän eroilla eikä aina voida yksikäsitteisesti sanoa, kumpi menetelmä tuottaa oikean tuloksen eli välttämättä haastattelemallakaan saatu tieto ei ole absoluuttisen oikea. Usein todellisuudessa on niin, että henkilö itse tai haastattelija joutuu tekemään saman päätöksen ristiriitaisen informaation tilanteessa, johon rekisterimenetelmässä on laadittu yksikäsitteinen sääntö. Rekisterimenetelmän etuna on tällöin sen loogisuus, kone tekee ratkaisun aina samalla tavalla, kun taas saman informaation omaavat henkilöt voivat päätyä eri lopputulokseen.\nTyössäkäyntitilaston kunnittaiset tiedot työllisistä, työpaikoista ja pääasiallisesta toiminnasta ovat saatavilla Tilastokeskuksen internetsivuilta, maksuttomasta StatFin-tilastopalvelusta. Maksullisessa Väestötilastopalvelussa on eritellympää tietoa, myös kuntien osa-alueittain. Aineistoista tehdään eritysselvityksiä asiakkaan pyynnöstä.\nTyössäkäyntitilaston laatiminen on aloitettu vuodesta 1987. Työssäkäyntitilaston perusjoukko ja määrittelyt ovat pysyneet suunnilleen samana vuodesta 1987 lähtien. Tilastossa käytetyt luokitukset ovat muuttuneet vuosien mittaan. Mm. toimialaluokitus on muuttunut vuosina 1993, 2001 ja 2007 ammattiluokitus vuosina 1995 ja 2010. Luokitusmuutokset vaikuttavat aikaisempien vuosien vertailtavuuteen, sillä täydellisiä avaimia ei kaikkien luokitusten välille voi rakentaa\nVuodesta 2005 työeläkevakuutuksen piiriin kuuluvat 18–68 -vuotiaat, kun aiemmin työeläkevakuuttamissvelvollisuus on alkanut jo 14 vuoden iästä lähtien. Tämä näkyy työssäkäyntitilastossa vuodesta 2005 alkaen nuorten työllisyyden vähenemisenä ja opiskelijoiden määrän kasvuna. Alaikäisten työssäkäyntiä ei pystytä rekisteritietojen perusteella luotettavasti tilastoimaan.\nVuoden 2010 tilastosta lähtien yrittäjien määrittelyssä otetaan huomioon yrittäjätulojen lisäksi myös henkilöverotuksessa palkkatuloihin kuuluva ns. yrittäjäpalkka (YEL-/MYEL-vakuutetun yrittäjän palkka), jota yrittäjänä toimiva voi saada esim. avoimen yhtiön yhtiömiehenä, kommandiittiyhtiön vastuunalaisena yhtiömiehenä ja osakeyhtiön johtavassa asemassa toimivana osakkaana (omistaa yksin tai yhdessä perheenjäsenensä kanssa yli 50 prosenttia osakeyhtiön osakkeista). Jos henkilö toimii vuoden viimeisellä viikolla sekä yrittäjänä että palkansaajana, henkilö määritellään yrittäjäksi, jos hänen yhteenlasketut yrittäjätulonsa ja yrittäjäpalkkansa ovat suuremmat kuin muut palkkatulot, ja päinvastoin. Yrittäjäpalkan huomioiminen yrittäjien määrittelyssä lisäsi yrittäjien määrää noin 3 300 henkilöllä vuoden 2010 tilastossa.\nTyöministeriö julkaisee tilastoa työttömien työnhakijoiden määrästä. Työministeriön työnhakijarekisterin tiedot kertovat työttömien työnhakijoiden määrän kuukauden viimeisenä arkipäivänä. Työssäkäyntitilaston tieto työttömyydestä perustuu työministeriön työnhakijarekisterin tietoihin. Siten työssäkäyntitilaston ja työministeriön luvut työttömyydestä ovat suhteellisen lähellä toisiaan.\nISSN=1798-5528. Pääasiallinen toiminta ja ammattiasema 2011, Laatuseloste: työssäkäyntitilasto . Helsinki: Tilastokeskus [viitattu: 18.8.2019].